hotchpotch/miracl-hf-unified huggingface dataset:
జస్లీన్ కౌర్ లైంగిక వేధింపుల ఉదంతం
ట్రాఫిక్ సిగ్నల్ వద్ద సరబ్జీత్ సింఘ్ అనే యువకుడు తనను లైంగికంగా వేధించాడని అతని పై జస్లీన్ కౌర్ అనే యువతి కేసులను వేసినది. ఆ యువతి సాంఘిక మాధ్యమాలలో ఛాయాచిత్రాలను అప్లోడ్ కూడా చేసినది. ఈ ఉదంతంలో సత్యాసత్యాలు కొంత కాలానికి గానీ బయట పడలేదు. నిజానికి సరబ్జీత్ తన మానాన తాను వెళుతూ ఉంటే, మొదటా జస్లీన్ యే అతనిని రెచ్చగొట్టినదని, దీనితో చనువు తీసుకొన్న సరబ్జీత్ యొక్క ఛాయాచిత్రాలను, వీడియోలను జస్లీన్ కౌర్ సాంఘిక మాధ్యమాలలో వక్రీకరించి చూపినదని తేలిటంతో యావత్ భారతదేశం అవాక్కయినది. సాంఘిక మాధ్యమాల దుర్వినియోగానికి జస్లీన్ కౌర్ ఉదంతం ఒక మచ్చు తునకగా నిలిచిపోయినది.
నైపుణ్యం
నైపుణ్యం లేదా టెక్నిక్ అనగా ఏదోటి నేర్పుగా చేయగలిగిన సామర్థ్యం. ఇది ఒక సంగీత పరికరాన్ని వాయించగలగటం లేదా క్రీడ యొక్క ఒక రకమైన ఆట ఆడగలగటం లేదా ఒక కార్క్‌స్క్రూ ఉపయోగించగలగటం వంటి సాధారణమైనవి ఏదోటీ చేయగలగటం. నైపుణ్యం పొందిన వారితో పోలిస్తే ఆ రంగంలో నైపుణ్యం లేని వారు ఏదైనా చేయాలని ప్రయత్నించినప్పుడు టెక్నిక్ లను సరిగా ఉపయోగించుకోలేక లక్ష్యాన్ని సాధించలేరు. నైపుణ్యం ఎల్లప్పుడూ ఏదోక భౌతికమైనదిగా ఉండదు: ఇది సమస్యను అధిగమించడానికి వ్యక్తికి మార్గాన్ని సూచించునదిగా ఉండవచ్చు.
నైపుణ్యాల ఉదాహరణలు:
కాల్సియం ఫ్లోరైడ్
కాల్షియం ఫ్లోరైడ్ ఒక రసాయన సమ్మేళనపదార్థం.ఇది ఒక ఆకర్బన రసాయన సంయోగ పదార్థం. కాల్సియం మరియు ఫ్లోరిన్ పరమాణువుల సమ్మేళనం వలన కాల్షియం ఫ్లోరైడ్ సంయోగ పదార్థం ఏర్పడినది. కాల్షియం ఫ్లోరైడ్ రసాయనానిక ఫార్ములా CaF. అనగా ఒక అణువు కాల్షియం ఫ్లోరైడ్ లో ఒకపరమాణువు కాల్సియం, రెండు ఫ్లోరిన్ పరమాణువులు బంధంఏర్పరచుకొని ఉండును.కాల్షియం ఫ్లోరైడ్ రసాయనం, ఫ్లోరైట్(ఫ్లోర్ స్పర్(fluorspar)అనికూడాపిలుస్తారు) ఖనిజరుపంలో లభిస్తుంది. ఫ్లోరైట్ ఖనిజం, దానిలోని మలినాల కారణంగా ముదురు రంగుకల్గి ఉండును.
కాల్షియం ఫ్లోరైడ్ తెల్లని స్పటిక నిర్మాణ రసాయన పదార్థం.ఏకస్పటిక నిర్మాణ కాల్షియం ఫ్లోరైడ్ రంగులేని ఘనపదార్థం. బహుస్పటికయుత కాల్షియం ఫ్లోరైడ్ తెల్లగా కనపడును. కాల్షియం ఫ్లోరైడ్ అణుభారం78.07 గ్రాములు/మోల్. ఘనాకృతి స్పటిక అణుసౌష్టవాన్ని పొందియున్నది.
సాధారణ ఉష్ణోగ్రత(25 °C) వద్ద కాల్షియం ఫ్లోరైడ్ సాంద్రత 3.18 గ్రాములు/సెం.మీ.
కాల్షియం ఫ్లోరైడ్ రసాయన పదార్థం ద్రవీభవన స్థానం 1,418 °C (2,584 °F; 1,691K)
కాల్షియం ఫ్లోరైడ్ రసాయన పదార్థం బాష్పీభవన స్థానం 2,533 °C (4,591 °F; 2,806K)
నీటిలో కాల్షియం ఫ్లోరైడ్ అత్యల్ప ప్రమాణంలో కరుగును. 18 °C వద్ద 100 మీ.లీ,ల నీటిలో 0.0015 గ్రాములు. 20 °C వద్ద 0.0016 గ్రాములు కరుగును.అసిటోన్ లో కరుగదు.ఆమ్లాలలో కొద్దిగా కరుగును.
కాల్షియం ఫ్లోరైడ్ వక్రీభవన సూచిక 1.4338
కాల్షియం ఫ్లోరైడ్ ను కలిగిన ఖనిజం ఫ్లోరైట్ అధికమొత్తంలో,ప్రపంచ వ్యాప్తంగా విసృతంగా లభిస్యున్నది.ముఖ్యంగా ఫ్లోరైట్ ఖనిజాన్ని హైడ్రోజన్ ఫ్లోరైట్ కు పూర్వగామి(precursor).
అత్యంతశుద్ధత కల్గిన కాల్షియం ఫ్లోరైడ్ ను కాల్షియం కార్బోనేట్ రసాయనాన్ని హైడ్రో ఫ్లోరిక్ ఆమ్లోంతో రసాయన చర్యకు లోను కావించి ఉత్పత్తి కావింతురు.
స్వాభావికంగా లభించు కాల్షియంఫ్లోరైడ్ హైడ్రోజన్ ఫ్లోరైడ్ ఉత్పత్తికి ముఖ్యమూల వనరు.ఫ్లోరైట్ ఖనిజంలోని ఫ్లోరైట్ వ్యాపార,వాణిజ్య పరంగా ప్రాముఖ్యత కల్గిఉన్నది.ఫ్లోరైట్ ఖనిజం ను సల్ఫ్యూరిక్ ఆమ్లంతో చర్య వలన హైడ్రోజన్ ఫ్లోరైడ్ జనించును/విడుదల అగును.
కాల్షియం ఫ్లోరైడ్ ను కిటికిల అద్దాలు,కటకాలువంటి దృశ్యసంబంధిత పరికరాల,వస్తువుల నిర్మాణంలో ,తయారీలో ఉపయోగిస్తారు.ఈ రసాయనాన్ని థెర్మల్ఇమేజింగ్ సిస్టం,స్పెక్ట్రోస్కోపి,మరియు ఎక్సైమిర్ లేసర్ లలో ఉపయోగిస్తారు. కాల్షియం ఫ్లోరైడ్ తక్కువ వక్రీభావన గుణకం కల్గి ఉన్నందున దీనితో చేయు వాటికి అంటిరిఫ్లేక్సన్ కోటింగ్ అవసరం లేదు.
కాల్షియం ఫ్లోరైడ్ ప్రమాద/అపాయ రహిత రసాయన పదార్థంగావర్గీకరణచేసారు.అయినప్పటికీ సల్ఫ్యూరిక్ ఆమ్లంతో చర్య వలన విషపూరిత హైడ్రో ఫ్లోరిక్ ఆమ్లం ఏర్పడును. NIOSH అనుమతించినప్రమాణం ప్రకారం లోపలి పిల్చుగాలిలోని, కాల్షియం ఫ్లోరైడ్ రసాయన ఆవిరుల మోతాదు 2.5 మీ.గ్రా/మీ దాటరాదు
ఆళ్ల వెంకటరామారావు
ఆళ్ల వెంకటరామారావు ఆంధ్రప్రదేశ్‌కు చెందిన ప్రముఖ శాస్త్రజ్ఞుడు. ఔషధ రంగంలో కృషి చేశాడు. దాదాపు 30 పేటెంట్లు సాధించాడు. ఇండియన్ ఇన్స్టిట్యూట్ ఆఫ్ కెమికల్ టెక్నాలజీ సంచాలకుడిగా సేవలందించాడు. దాదాపు యాభై రకాల ఔషధాల పరిశోధన, తయారీలో భాగస్వామ్యం వహించాడు. శాస్త్రసాంకేతిక రంగాల్లో అందించిన సేవలకు గాను ఇతనికి 2016లో పద్మభూషణ్‌ పురస్కారం వరించింది.
ఇతడు గుంటూరు పట్టణంలో సుబ్బారావు, రంగనాయకమ్మ దంపతులకు 1935, ఏప్రిల్ 2న జన్మించాడు. గుంటూరు ఆంధ్ర క్రైస్తవ కళాశాలలో బీఎస్సీ చదివి అనంతరం అప్పటి బొంబాయిలోని యూనివర్సిటీ ఆఫ్‌ కెమికల్‌ టెక్నాలజీలో ఔషధాలపై పరిశోధన చేశాడు. హార్వర్డ్‌ విశ్వవిద్యాలయంలో చదువుకున్నాడు. నోబెల్‌ బహుమతి గ్రహీత ఈజే కోలీ వద్ద శాస్త్రవేత్తగా రెండేళ్లు పనిచేశాడు. అనంతరం భారతదేశానికి తిరిగొచ్చి పలు పరిశోధనలు చేశాడు. క్యాన్సర్‌, హెచ్‌ఐవీ వ్యాధులకు ఎన్నో మందులు కనుగొన్నాడు. ఉద్యోగ విరమణ అనంతరం కూడా నిత్యం పరిశోధనలు సాగిస్తూనే ఉన్నాడు.
ఇతడు తొలుత ఏసీ కళాశాల ప్రయోగశాలలో పనిచేశాడు. బాపట్ల వ్యవసాయ డిగ్రీ కళాశాలలో ఏడాది పాటు సాంకేతిక నిపుణుడిగా పనిచేశారు. ఆ తరువాత పూనే లోని నేషనల్‌ కెమికల్‌ లేబొరేటరీలో 15 ఏళ్లు ఉప సంచాలకుడిగా సేవలందించాడుహైదరాబాద్‌లోని ఇండియన్‌ ఇన్‌స్టిట్యూట్‌ ఆఫ్‌ కెమికల్‌ టెక్నాలజీకి పదేళ్ల పాటు సంచాలకుడిగా ఉన్నాడు. పదవీ విరమణ అనంతరం హైదరాబాద్‌లో ఏవీఆర్‌ఏ లేబొరేటరీ, ఆర్‌డీ సంస్థలను నెలకొల్పి పలు ఔషధాలను తయారు చేస్తూ పరిశోధనలు చేస్తున్నాడు.
తురగా కృష్ణమూర్తి
తురగా కృష్ణమూర్తి చరిత్రకారుడు, రచయిత. ఆయన చారిత్రిక రచనలకు గాను చారిత్రక విద్యాధర బిరుదు పొందారు.
తురగా కృష్ణమూర్తి గుంటూరు ప్రాంతంలోని సంప్రదాయ నియోగి బ్రాహ్మణ కుటుంబంలో నవంబర్ 1, 1911లో జన్మించారు. ఆయనను సంపన్న గృహస్థు తురగా వెంకటాచలపతిరావు దత్తత తీసుకోవడంతో, చలపతిరావు స్వగ్రామమైన తణుకు ప్రాంతానికి చెందిన పిట్టల వేమవరం వచ్చారు. కృష్ణమూర్తి గుంటూరు ఆంధ్ర క్రైస్తవ కళాశాలలో ఇంటర్ పూర్తిచేసుకుని, 1931లో పిఠాపురం మహారాజా కళాశాల నుంచి గణితంలో పట్టభద్రులయ్యారు. సంపన్నులు కావడంతో ఉద్యోగ ప్రయత్నాలు చేయకుండా జీవితాన్ని చరిత్ర రచనకే అంకితం చేశారు.
కృష్ణమూర్తి పలు చారిత్రకాంశాలపై మౌలిక పరిశోధన చేసి ఆంధ్రప్రదేశ్, కొంతవరకూ భారతీయ చరిత్రలోని కొన్ని కొత్త ప్రతిపాదనలు చేశారు. చరిత్ర రచన విషయంలో భావరాజు వెంకట కృష్ణారావును తొలి గురువుగా భావించారు, మల్లంపల్లి సోమశేఖరశర్మకు తాను ఏకలవ్య శిష్యుణ్ణని చెప్పుకునేవారు. కొల్లూరు హర్షవర్ధనశర్మ, హెచ్.కె.నరసింహస్వామి వంటి చారిత్రికులతో సాహచర్యం తన భాగ్యంగా వ్రాసుకున్నారు.
ద్రాక్షారామంలోని ప్రాచీన భీమేశ్వరస్వామి ఆలయంలో లభించిన 400 శాసనాలపై విశేష కృషిచేసి దాదాపు వంద శాసనాలను చారిత్రక వ్యాఖ్యానాలతో సహా సంకలనం చేసి ప్రచురించారు. రెడ్డి రాజుల యుగంలో తెలుగు, సంస్కృత భాషా సాహిత్యాల అభివృద్ధి, మున్నూరు కాపులు, దేవదాసీలు వంటి కులాల చరిత్ర, కులబ్రాహ్మణ పదనిర్వచనం వంటి అంశాలపై చారిత్రక అధ్యయనం చేసి గ్రంథ ప్రచురణలు చేశారు.
కార్తవీర్యార్జునుని సంతతిగా చెప్పే హైహయ రాజవంశాన్ని గురించి పెద్ద పరిశోధన చేశారు. వీరే ఉత్తర భారతదేశంలో కాలచుర్యులనే పేరుతో ఉన్నారని నిరూపించడమే కాక దక్షిణ భారతమున హైహయ వంశ దర్శనము పేరిట ఆ రాజవంశ చరిత్రను గ్రంథంగా రాశారు. ప్రోలనాడు ప్రాంతాన్ని గురించిన నిర్ణయాన్ని చేశారు. పశ్చిమగోదావరి జిల్లాలోని భీమవరం, తణుకు, నిడదవోలు, నరసాపురం ప్రాంతాలను విస్తరించే ప్రాచీనమైన పానార సీమ
టైపింగ్
టైపింగ్ అనగా టైపురైటర్, కంప్యూటర్ కీబోర్డ్, సెల్‌ఫోన్, లేదా కాలిక్యులేటర్ లో 'కీ'లు నొక్కడం ద్వారా రాసే లేదా టెక్స్ట్ ఉంచే ప్రక్రియ. దీనిని చేతిరాత మరియు స్వర గుర్తింపు వంటి టెక్స్ట్ ఉంచే ఇతర మార్గాల నుండి వేరు చేయవచ్చు. టెక్స్ట్ అక్షరాలు, సంఖ్యలు మరియు ఇతర చిహ్నాల రూపంలో ఉంటుంది. ప్రపంచంలో మొట్టమొదటి టైపిస్టు విస్కాన్సిన్ కు చెందిన లిల్లియన్ షూలెస్. She was the daughter of Christopher Sholes, the man who invented the first practical typewriter.
User interface features such as spell checker and autocomplete serve to facilitate and speed up typing and to prevent or correct errors the typist may make.
తురగా
తురగా తెలుగువారిలో కొందరి ఇంటిపేరు.
రియో డి జనీరో
రియో డి జనీరో, బ్రెజిల్లో రెండవ అత్యధిక జనాభా కలిగిన మునిసిపాలిటీ మరియు అమెరికా ఉపఖండంలో ఆరవ పెద్ద నగరం. జూలై 1, 2012 నుంచి ఈ నగరంలో కొంతభాగం యునెస్కో వారిచే ప్రపంచ సాంస్కృతిక వారసత్వ ప్రదేశంగా గుర్తించబడింది.
ఈ నగరాన్ని పోర్చుగీసు వారు 1565 లో స్థాపించారు. 1763 నుంచి బ్రెజిల్ దేశానికి రాజధానిగా ఉంటోంది.
రియో 2016 ఒలెంపిక్ క్రీడలకు ఆతిధ్యం ఇవ్వబోతోంది.
కాడ్మియం ఆక్సైడ్
కాడ్మియం ఆక్సైడ్ ఒక రసాయన సంయోగ పదార్థం.ఇది ఒక అకర్బన రసాయన సంయోగ పదార్థం.కాడ్మియం మరియు ఆక్సిజన్ పరమాణువుల సమ్మేళనం వలన కాడ్మియం ఆక్సైడ్ రసాయన పదార్థం ఏర్పడినది.ఇతర కాడ్మియం సంయోగ పదార్థాల ఉత్పత్తికి కాడ్మియం ఆక్సైడ్ పూర్వగామిగా(precursor)గా పనిచేయును. కాడ్మియం ఆక్సైడ్ స్వాభావికంగా ,అరుదైన మోంటేపోనైట్(monteponite)ఖనిజ రూపంలో లభిస్తుంది.కాడ్మియం ఆక్సైడ్ n-రకానికి చెందిన అర్ద వాహకం(semiconductor) గది ఉష్ణోగ్రత వద్ద అణువులోని పరమాణువుల బంధ దూరం 2.18 eV (2.31 eV)
కాడ్మియం ఆక్సైడ్ వర్ణరహిత అస్ఫాటిక/ స్ఫటికముగా ఏర్పడని(amorphous) పొడి స్థితి లోను లేదా బ్రౌన్ లేదా ఎరుపు స్పటికస్థితిలో లభించును.కాడ్మియం ఆక్సైడ్ వాసన లేని ఘనపదార్థం. కాడ్మియం ఆక్సైడ్ అణుభారం 128.41 గ్రాములు/మోల్.
25 °C వద్ద కాడ్మియం ఆక్సైడ్ సాంద్రత 8.15 గ్రాములు/సెం.మీ(8150 kg/m).అస్పటిక పొడి స్థితిలోని కాడ్మియం ఆక్సైడ్ సాంద్రత 6.95 గ్రాములు/సెం.మీ.
కాడ్మియం ఆక్సైడ్ రసాయనం ద్రవీభవన స్థానం 900–1,000 °C (1,650–1,830 °F; 1,170–1,270K). అయితే అస్పటిక పొడి స్థితిలోని కాడ్మియం ఆక్సైడ్ ఈ ఉష్ణోగ్రత దగ్గర వియోగం చెందును
కాడ్మియం ఆక్సైడ్ బాష్పీభవన స్థానం 1,559 °C (2,838 °F; 1,832 K),ఈ ఉష్ణోగ్రత దగ్గర కాడ్మియం ఆక్సైడ్ నేరుగా ఉత్పతనం(sublimation=ఘన స్థితి నుండి నేరుగా వాయువుగా రూపాంతరం చెందటం)చెందును.
నీటిలో చాలా తక్కువ ప్రమాణంలో కరుగును.1000మి.లీ(లీటరు) నీటిలో18 °C వద్ద 4.8 మి.గ్రా కరుగును. సజలఆమ్లాలలోకరుగును. అమ్మోనియంలవణాలలో నెమ్మదిగా కరుగును.క్షారాలలొ కరుగదు.
కాడ్మియం ఆక్సైడ్వక్రీభవన సూచిక (nD):2.49
తరచుగా కాడ్మియం సంయోగ పదార్థాలు జింకు ఖనిజాలలో ఉండటం వలన, జింకు లోహ ఉత్పత్తిలో,జింకును శుద్ధీకరణ కావించునపుడు కాడ్మియం ఆక్సైడ్ ఉపఉత్పత్తిగా లభ్యం. మూలక కాడ్మియంను గాలిలో మండించడం వలన కుడా కాడ్మియం ఆక్సైడ్ ఉత్పత్తి అగును. కాడ్మియం నైట్రేట్, కాడ్మియం కార్బోనేట్ వంటి కాడ్మియం సమ్మేళనరసాయనాలను తాపవిచ్ఛేదన/ఉష్ణవిచ్ఛేదన(Pyrolysis) కావించుట వలన కూడా కాడ్మియం ఆక్సైడ్ ఉత్పత్తి అగును.వాణిజ్య పరంగా కాడ్మియం ఆవిరులను గాలిలో ఆక్సీకరించడం ద్వారా కాడ్మియం ఆక్సైడ్ ఉత్పత్తి చేయుదురు.
కాడ్మియం ఆక్సైడ్ క్షార ఆక్సైడ్ అందువలన ఇది సజల ఆమ్లాల రసాయన దాడికి గురై [Cd(HO)].ద్రావణాన్ని ఏర్పరచును.బలమైన క్షార యుత ద్రావనాలతోచర్య వలన బలమైన క్షార ద్రావణం , [Cd(OH)] ఏర్పడును.గది ఉష్ణోగ్రత దగ్గర తడి గాలి సమక్షంలో కాడ్మియం ఉపరితలం పై కాడ్మియం ఆక్సైడ్ పూత ఏర్పడును. కాడ్మియం ఆవిరులు,నీటి ఆవిరులు తిరోగామి రసాయనచర్య వలన కాడ్మియం ఆక్సైడ్ మరియు హైడ్రోజన్ను ఏర్పడును.
కాడ్మియం ఆక్సైడ్ ను కాడ్మియం ప్లేటింగ్ బాత్‌లలో వాడెదరు.విద్యుత్తు నిల్వఉంచు స్టోరేజి బ్యాటరిలలో ఎలక్త్రోడులుగా ఉపయోగిస్తారు.మరియు కాడ్మియం లవణాల ఉత్పత్తిలో,సెరామిక్ గ్లేజేస్ తయారీలో ఉపయోగిస్తారు.అలాగే రంగుల తయారీలో వాడెదరు
పురుషుల కేశాలంకరణ
ఒకప్పుడు అందం కేవలం స్త్రీకే పరిమితం అనే భావన ఉండేది. కానీ మారుతోన్న కాలం ప్రకారం, ఈ భావన కూడా మారుతూ వస్తోన్నది. కేశాలంకరణ, పురుషుల కేశాలంకరణలు ఇందుకు భిన్నమేమీ కావు. ఒకప్పుడు భారతీయ పురుషుల కేశాలంకరణ శైలులు కేవలం వ్రేళ్ళ మీద లెక్కపెట్టగలిగినన్ని మాత్రమే ఉండేవి. కాలానుగుణంగా మారుతోన్న పురుషుల ఫ్యాషన్ లు, వాటికి సరితూగే వారి కేశాలంకరణలు ఇప్పుడు సర్వసాధారణమైపోయింది.
పురుషులు కత్తిరించినబడ్డ జుట్టులో, స్త్రీలు పొడవాటి జుట్టుతో ఉంటారు/ఉండాలనే భావన సర్వత్రా నెలకొని ఉన్ననూ, వీటికి మినహాయింపులు కూడా ఉన్నాయి. ఇందుకు సౌకర్యం, ఇష్టాయిష్టాలు, సంస్కృతి సంప్రదాయాలు, సమకాలీన ఫ్యాషన్లు కారణాలుగా చెప్పుకొనవచ్చును. జడలు వేసుకొనే, కొప్పులు కట్టుకొనే పురుషులూ ఉన్నారు; మెడ, భుజాల వరకు మాత్రం జుట్టు పెంచే స్త్రీలూ ఉన్నారు.
50, 60 దశకాలలో అందమైన, హుందాతనం కలిగిన పురుషుడి వివరణ: ఆముదం వేసి, ప్రక్క పాపిట తీసి, ఒత్తైన, రింగురింగుల జుట్టు, వెనుక మషీన్ కట్, పెన్సిల్ కట్ మీసాలు, నున్నగా గీయబడ్డ గడ్డం. అక్కినేని నాగేశ్వరరావు, నందమూరి తారకరామారావు, హరనాథ్ వంటి అప్పటి సినీదిగ్గజాలు ఈ గెటప్ లోనే కనబడేవారు.
70వ దశకంలో వచ్చిన బెల్ బాటం ప్యాంట్లకు హిప్పీ హెయిర్ స్టైల్ నప్పేది. అమితాబ్ బచ్చన్ అప్పట్లో ఎక్కువగా ఈ స్టైల్ లోనే కనబడేవారు.
80, 90వ దశకాలలో భారతీయ యువ పురుషులు వెనుకవైపు కేశాలను ఎక్కువగా పెంచారు. అనిల్ కపూర్, సంజయ్ దత్, షారుఖ్ ఖాన్, సల్మాన్ ఖాన్, అక్షయ్ కుమార్, అక్కినేని నాగార్జున వంటి వారు ఈ శైలిలో తళుక్కుమన్నారు.
2016 లో విడుదలైన నాన్నకు ప్రేమతో చిత్రంలో తారక్ పెట్టిన పాంపడార్ హెయిర్ స్టైల్, హిప్స్టర్ గడ్డం తెలుగు యువకులను ఉర్రూతలూపాయి.
ఇతర దేశాలలో వివిధ పురుషుల కేశాలంకరణలు
మీసాలలో వివిధ రకాలు.
ఆల్బర్ట్ టంగోరా
Albert Tangora (July 2, 1903 – April 7, 1978) set the world speed record for sustained typing on a manual keyboard for one hour, 147 words per minute, on October 22, 1923. After a rest period, he typed 159 words in a one-minute "sprint." The machine was an Underwood Standard, with a QWERTY keyboard. His record has never been surpassed on a manual typewriter.
Tangora's speeds in subsequent typing competitions in New York sponsored by the International Commercial Schools Association were slightly slower, due to different scoring rules, but he held the record there as well of 141 words per minute, set in 1937. In all he won the competition seven times, finally beaten by a typist using an electric machine.
Tangora lived in Paterson, New Jersey at the time of his 1923 record-setting performance, but he moved to Evanston, Illinois around 1937.
కాల్సియం సైనమిడ్
కాల్సియం నైనమిడ్ ఒక రసాయన సంయోగ పదార్థం.ఇది ఒక అసేంద్రియ, కర్బనయుత రసాయన సంయోగ పదార్థం.కాల్సియం, కార్బన్, మరియు నైట్రోజన్ మూలక పరమాణువుల సంమ్మేలనం వలన కాల్సియం నైనమిడ్ సంయోగ పదార్థంఏర్పడినది.కాల్సియంనుండి ఉత్పాదింపబడిన సైనమిడ్ (CN) ను రసాయనిక ఎరువుగా ఉపయోగిస్తారు.కాల్సియం నైనమిడ్ ను వాణిజ్య పరంగా నైట్రోలైము (nitrolime) అంటారు.
మొదట 1898లో అడాల్ఫ్ ఫ్రాంక్ మరియు నికొడెంకారో అనువారు సంశ్లేషణ చేసారు.ఈ విధానానికి ఫ్రాంక్-కారో ప్రక్రియ అనినామకరణం చేశారు.
ఇది ఘన రసాయనం.అణుసౌష్టవం షట్భుజనిర్మాణం కల్గి, అల్లిక స్థిరాంకాలు ( lattice constants) a=3.67, c = 14.85 (.10−1 nm).గా కల్గి ఉంది. 
తెల్లని ఘనపదార్థం. మలినాలను కల్గినపుడు గ్రే లేదా నల్లగా ఉండును. కాల్షియం నైనమిడ్ అణుభారం 80.102 గ్రాములు/మోల్. కాల్షియం నైనమిడ్ వాసన లేని రసాయన సంయోగపదార్థం.
సాధారణ ఉష్ణోగ్రత (25 °C) వద్ద కాల్షియం నైనమిడ్ సాంద్రత 2.29 గ్రాములు/సెం.మీ
కాల్షియం నైనమిడ్ ద్రవీభవన స్థానం 1,340 °C (2,440 °F;1,610 K)
కాల్షియం నైనమిడ్ సంయోగ పదార్థం యొక్క బాష్పీభవన స్థానం 1,150 to 1,200 °C (2,100 to 2,190 °F; 1,420 to 1,470K). కాల్షియం నైనమిడ్ ఉత్పతనం చెందు రసాయన పదార్థం
నీటితో చర్య జరుపును.
కాల్సియం సైనమిడ్ ను సోడియం కార్బోనేట్‌తో కలిపి వేడిచేసి సమ్మిళితం (fusing) చేయడం వలన సోడియం నైనైడ్ ఉత్పత్తి అగును.
కాల్సియం సైనమిడ్ ను జలవిశ్లేషణకావించిన నైనమిడ్ ఏర్పడును.
కార్బన్ డయాక్సైడ్ సమక్షలో కాల్షియం సైనమిడ్ రసాయనం, హైడ్రోజన్ సల్ఫైడ్‌తో రసాయన చర్య వలన థియోయూరియా (Thiourea) అనబడు సేంద్రియ సల్ఫర్ సంయోగ పదార్థం ఏర్పడును.
కాల్సియం సైనమిడ్ ను కాల్సియం కార్బైడ్ నుండి ఉత్పత్తి చేయుదురు.విద్యుత్తు కొలిమి/బట్టి (electric furnace) లో కార్బైడ్ పొడిని 1,000 °C వరకు వేడి చేసి, ఈరసాయన పదార్థం గుండా కొన్ని గంటల పాటు నైట్రోజన్ వాయువును ప్రసరింప చేయుదురు. ఏర్పడిన కాల్సియం సైనమిడ్‌ను సాధారణ ఉష్ణోగ్రతకు చల్లార్చేదరు. తరువాత నీటి ద్వారా ప్రక్షాళనచేసి చర్యానంతరం మిగిలిన కార్బైడును తొలగించెదరు.
ఈ ప్రక్రియను భారి ఉక్కు గదులలో చేసెదరు. రసాయనాలను విద్యుత్తు కార్బన్ స్టిల్ ఎలెమెంట్ ద్వారా రసాయనాలను ఎర్రని వేడి వచ్చేచేసెదరు.2 అట్మాస్పియరు వత్తిడి కల్గిన నైట్రోజన్ వాయువును వేడి కార్బైడ్ రసాయనంద్వారా ప్రసరింప చేసెదరు.
కాల్సియం సైనమిడ్ ను ప్రధానంగా వ్యవసాయములో ఎరువుగా ఉపయోగిస్తారు.నీటితో సంపర్కం వలన ఈ రసాయన పదార్థం వియోగం చెంది అమ్మోనియాను విడుదల చేయును.
కాల్సియం సైనమిడ్ ను సోడియం కార్బోనేట్ తో కలిపి వేడి చేసి సమ్మిళితం (fusing) చేయడం వలన సోడియం నైనైడ్ ఉత్పత్తి అగును.సోడియం సైనైడ్‌ను బంగారుఖనిజం నుండి బంగారుతయారు ప్రక్రియ సమయంలో సైనైడ్ ప్రక్రియలో ఉపయోగిస్తారు.అలాగే కాల్సియం సైనైడ్ మరియు మెలమైన్ (melamine) ఉత్పత్తిలో కూడా వాడెదరు.
ఉక్కు తయారీలో లోహంలో నైట్రోజన్ ను చేర్చుటకు వైర్ ఫెడ్ మిశ్రమ దాతువుగా కాల్షియం సైనమిడ్ ను ఉపయోగిస్తారు.
జహ్రా అలీ యావర్ జంగ్
బేగం జహ్రా అలీ యావర్ జంగ్ హైదరాబాదుకు చెందిన సంఘసేవకురాలు, పద్మభూషణ పురస్కార గ్రహీత.
జహ్రా, హైదరాబాదులో 1920, డిసెంబరు 27వ తేదీన నవాబ్ మెహదీ యార్ జంగ్ బహదూర్, కుల్సుం షంసున్నీసా బేగం దంపతులకు జన్మించింది. ఈమె తండ్రి ఆ తర్వాత కాలంలో హైదరాబాదు రాజ్యానికి ప్రధానమంత్రి అయ్యాడు. ఈమె విద్యాభ్యాసం ఇంగ్లాండులోని హారోలోని సౌత్‌లాండ్‌లో సాగింది. ఈమె భర్త నవాబ్ అలీ యావర్ జంగ్, అర్జెంటీనా, ఈజిప్టు, యుగోస్లావియా, గ్రీకు, ఫ్రాన్స్, అమెరికా దేశాలకు భారత రాయబారిగా పనిచేశాడు. మరియు మహారాష్ట్ర గవర్నరుగాను, ఉస్మానియా విశ్వవిద్యాలయం, అలీఘర్ ముస్లిం విశ్వవిద్యాలయాలకు ఉపకులపతిగా కూడా పనిచేశాడు.
ఈమె చేసిన సేవలకు గుర్తింపుగా భారతప్రభుత్వం 1976లో పద్మభూషణ్ పురస్కారంతో సత్కరించింది.
ఈమె 2010, ఫిబ్రవరి 19న హైదరాబాదులో మరణించింది.
శిక్షణ
శిక్షణ అనగా నిర్దిష్ట ఉపయోగకరమైన సామర్ధ్యాలకు సంబంధించిన ఏ నైపుణ్యనైనా మరియు జ్ఞానానైనా తనకుతానుగా లేదా ఇతరుల ద్వారా నేర్చుకోవడం లేదా అభివృద్ధి చెందడం. శిక్షణ ఒక వ్యక్తి యొక్క శక్తి, సామర్థ్యం, ఉత్పాదకత మరియు పనితనాల అభివృద్ధి యొక్క నిర్దిష్ట లక్ష్యాలను కలిగి ఉంటుంది. దీని రూపాలు శిక్షణార్థులకు కీలకమైనవి మరియు టెక్నాలజీ ఇన్‌స్టిట్యూట్లలో (సాంకేతిక కళాశాలలు మరియు పాలిటెక్నిక్ కాలేజీలు) అందించబడుతున్నవి.
విభజించి పాలించు
రాజనీతి శాస్త్రం, సామాజిక శాస్త్రాల్లో విభజించు, పాలించు (లేదా విభజించు, ఓడించు, లాటిన్ లో "డివైడ్ ఎట్ ఇంపెరా"("dīvide et īmpera)") అంటే అతిపెద్ద అధికార కేంద్రాన్ని చిన్న చిన్న విభాగాలుగా విడగొట్టి చిన్న చిన్న విభాగాలు మొత్తం ఏక కేంద్రం కన్నా బలహీనం అయ్యాకా అధికారం, శక్తి సాధించడం, దాన్ని నిలబెట్టుకోవడం. ఈ యుక్తి ప్రస్తుతం నెలకొన్న అధికార క్రమాన్ని విచ్ఛిన్నపరిచి, ప్రత్యేకించి తద్వారా ఏర్పడ్డ చిన్న చిన్న శక్తులు ఒకదానితో మరొకటి కలిసి బలపడకుండా నిరోధించడం, ప్రజలు, గుంపుల మధ్య శత్రుత్వాలు ఏర్పరిచి వారిని విభజించడం వంటివాటిని కలిగివుంటుంది.
ఇటాలియన్ రచయిత ట్రైయనో బొకాలిని "లా బిలన్సియా పొలిటికా "గ్రంథంలో "డివైడ్ ఎట్ ఇంపెరా "(విభజించి పాలించు) అన్నది రాజకీయాల్లో సాధారణ సూత్రమని పేర్కొన్నారు. కలసివుంటే తన అధికారాన్ని, పరిపాలనను ఎదిరించగల పాలితులు, ప్రజలు లేదా వివిధ ఆసక్తులు గల విభాగాలను నియంత్రించేందుకు సార్వభౌమాధికారాన్ని బలపరచడం ఈ సూత్రం ప్రధాన ఉద్దేశం. మేకియవెల్లి తన నాలుగో పుస్తకం యుద్ధ కళ ("డెల్లార్టె డెల్లా గుయెర్రా")లో దీన్ని పోలిన యుద్ధ తంత్రాన్ని చెప్తారు, దాని ప్రకారం సేనాని శత్రువు శక్తిని విడదీసి వేర్వేరు పనుల్లో వ్యస్తమయ్యేలా చేయగల ప్రతి అంశంలోనూ సామర్థ్యం సాధించాలి, తన మనుషులపైనే అతనికి అనుమానాన్ని కలిగించడమో, ఏదో కారణంతో తన సైన్యంలోని భాగాన్ని వేరే వైపుకు పంపించాల్సి రావడమో కావచ్చు, తద్వారా అతను మరింత బలహీనుడవుతాడు.
మాగ్జిం "డివైడ్ ఎట్ ఇంపెరా" అన్న ఈ సిద్ధాంతానికి మూలపురుషునిగా మాసిడోన్ యొక్క రెండవ ఫిలప్ రాజును గుర్తించగా, దానితో పాటుగా మాగ్జిం "డివైడ్ అట్ రెగ్నెస్ "లను రోమన్ పరిపాలకుడు జూలియస్ సీజర్ మరియు ఫ్రెంచి చక్రవర్తి నెపోలియన్  బాగా వినియోగించుకున్నారు.
క్లైవ్ ఆర్. బడీ ప్రకారం విభజించి పాలించు వ్యూహాన్ని కార్పొరేట్ హైయరార్కీపై తమ పట్టును నిలబెట్టుకుంటూ ముందుకు సాగడం కోసం కొందరు కుటిలత్వం కలిగిన ఉద్యోగులు చాలా సాధారణంగా ఆచరణలో పెడుతూంటారు.
విభజించు పాలించు వ్యూహాన్ని ఆఫ్రికాపై పట్టుసాధించేందుకు వలస పాలక దేశాలు వలస పాలన కాలంలోనూ, వలస పాలన అనంతర కాలంలో కూడా వినియోగించాయి.1905లో బెంగాల్ విభజన మొదలుకొని హిందు, ముస్లిం మతస్తుల మధ్య ఉన్న వివాదాలను రగిలించడం ద్వారా జాతీయ వాదాన్ని, స్వాతంత్రాన్ని, ఇతర రాజకీయ ఉద్యమాలను దారిమళ్ళించే ప్రభుత్వం బ్రిటీష్ ఇండియా ప్రభుత్వం చేసింది. మతపరమైన అతివాద శక్తులను రెచ్చగొట్టడం, మతపరమైన నియోజకవర్గాలను ఏర్పరచడం వంటి ఇతర ప్రయత్నాలూ సాగించారు. దీని ఫలితంగా భారత విభజన, స్వాతంత్రం సమయంలో దారుణమైన మతపరమైన హింస చెలరేగి సుమారు పది లక్షల మంది హిందు, ముస్లిం, సిక్ఖులు చనిపోయారు.
విభజించు పాలించు సిద్ధాంతం పలు విధాలుగా విమర్శలకు గురయ్యింది. ప్రధానంగా ఈ సూత్రాలు అమలుపరచడం వల్ల మత, జాతి, వృత్తి పరమైన గుంపుల మధ్య తీవ్రమైన విభేదాలు రాజుకుని నరమేధాలు జరిగిన సంఘటనలు ఉన్నాయి.
కాడ్మియం క్లోరైడ్
కాడ్మియం క్లోరైడ్ఒకరసాయన సంయోగ పదార్థం.ఇది ఒక అకర్బన రసాయన సమ్మేళన పదార్థం.కాడ్మియం మరియు క్లోరిన్ మూలకాలపరమాణువుల సంయోగం వలన కాడ్మియం క్లోరైడ్ సంయోగ పదార్థం ఏర్పడినది.కాడ్మియం క్లోరైడ్ రసాయన సంకేత పదం CdCl.కాడ్మియం క్లోరైడ్ ఆర్ద్రతాకర్షణ కలిగిన రసాయనపదార్థం.ఇది నీటిలో అధిక ద్రావణీయత కల్గిఉన్నది.ఆల్కహాల్ లో కొద్ది ప్రమాణంలో కరుగును.
కాడ్మియం క్లోరైడ్ రొంబోహెడ్రాల్ సౌష్టవాన్ని(rhombohedral symmetry)కల్గిన స్పటికాలుగా ఏర్పడును.కాడ్మియం అయోడైడ్ అణుసౌష్టవం, కాడ్మియం క్లోరైడ్ అణుసౌష్టవం ఇంచుమించు ఒకేరకంగా ఉండును.రెండు అణునిర్మాణాలలో వైయక్తిక పొరలు ఒకే రీతిలో ఉన్నవి.అయితే క్లోరైడ్ అయానులు CCPఅల్లిక(lattice) విధానంలో ఉండగా, కాడ్మియం అయోడైడ్ లోని అయోడైడ్ అయానులు HCP అల్లిక విధానంలో అమరి ఉండును.
కాడ్మియం క్లోరైడ్ ఆర్ద్రతాకర్షణ కల్గిన తెల్లని ఘనపదార్థం. కాడ్మియం క్లోరైడ్ వాసన లేని రసాయన సంయోగపదార్థం. కాడ్మియం క్లోరైడ్ యొక్క అణుభారం 183.31 గ్రాములు/మోల్.
25 °C ఉష్ణోగ్రత వద్ద ,నార్ద్ర/నిర్జల కాడ్మియం క్లోరైడ్ సాంద్రత 4.047 గ్రాములు/సెం.మీ. అయిదు జలాణువులు (pentahydrate)కలిగిన ఆర్ద్ర కాడ్మియం క్లోరైడ్ సాంద్రత 3.327 గ్రాములు/సెం.మీ.
కాడ్మియం క్లోరైడ్ రసాయన పదార్థం యొక్క ద్రవీభవన స్థానం 568 °C(1,054 °F; 841K)
కాడ్మియం క్లోరైడ్ రసాయన పదార్థం యొక్క బాష్పీభవన స్థానం 964 °C (1,767 °F; 1,237K)
కాడ్మియం క్లోరైడ్ నీటిలో కరుగును.అలాగే ఆల్కహాల్, సెలీనియం (IV)ఆక్సీక్లోరైడ్ మరియు బెంజోనైట్రిల్‌లలో కరుగును.కాని ఇథర్ మరియు అసిటోన్లలో కరుగదు.
కాడ్మియం క్లోరైడ్ నీటిలోనూ మరియు ఇతర ధ్రువీయ ద్రవాణాలలో బాగా కరుగుతుంది.కాడ్మియం క్లోరైడ్ నీటిలో [CdCl].వంటి సంక్లిష్ట ఆయానులను ఏర్పరచగలగటం వలన ఇది నీటిలో అమితమం గా కరుగును.ఈ స్వాభావం వలన కాడ్మియం క్లోరైడ్ తక్కువ స్థాయిలో లేవిస్ ఆమ్లం(Lewis acid)గా ప్రవర్తించును.
మరింత పెద్ద కెటాయానులతో త్రికోణియ ద్విపిరమిడల్ [CdCl] ఆయాన్ ను వేరుపరచును.
బాగావేడిచేసిన కాడ్మియం లోహంతో క్లోరిన్ వాయువు లేదా హైడ్రోజన్ క్లోరైడ్ రసాయన చర్య వలన అనార్ద్ర/నిర్జల కాడ్మియం క్లోరైడ్ ఉత్పత్తి అగును. కాడ్మియం లోహం తో లేదా కాడ్మియం ఆక్సైడ్ లేదా కాడ్మియం కార్బోనేట్ తో హైడ్రో క్లోరిక్ ఆమ్లం రసాయబ చర్య వలన ఆర్ద్ర/జలయోజిత కాడ్మియం క్లోరైడ్ ఏర్పడును.
కాడ్మియం క్లోరైడ్ ను కాడ్మియం సల్ఫైడ్ ను తయారు చేయుటకు ఉపయోగిస్తారు. కాడ్మియం ఎల్లో("Cadmium Yellow")గా వ్యవహరింపబడుతున్న కాడ్మియం సల్ఫైడ్, ఒక స్థిరమైన ప్రకాశమైన పసుపు రంగు ను ఇచ్చు వర్ణరసాయన పదార్థం.
ప్రయోగశాలలో/పరిశోధనశాలలో RCd రకానికి చెందిన సేంద్రియకాడ్మియం సమ్మేళనాలు(organoCadmium compounds)తయారుచేయుటకు కాడ్మియం క్లోరైడ్‌ను ఉపయోగిస్తారు. ఇక్కడ R అను అక్షరము అరైల్(aryl) లేదా అల్కైల్(alkyl)సమూహాన్ని ప్రతిపాదిస్తున్నది. వీటిని ఒకప్పుడు కిటోనులు,అకైల్ క్లోరైడ్(acyl chlorides)లను సంశ్లేషణ చేయుటకు ఉపయోగించారు.
కాడ్మియం క్లోరైడ్‌ను పోటో కాపింగ్,రంగుల అద్దకం మరియు ఎలక్ట్రోప్లెటింగ్ లలో ఉపయోగిస్తారు.
కాడ్మియం ఫ్లోరైడ్
కాడ్మియం ఫ్లోరైడ్ ఒక రసాయన సంయోగ పదార్థం.ఇది ఒక అకర్బన రసాయన సంయోగ పదార్థం.కాడ్మియం, మరియు ఫ్లోరిన్ మూలకాల పరమాణువుల సంయోగం వలన కాడ్మియం ఫ్లోరైడ్ సమ్మేళనపదార్థం ఏర్పడినది.కాడ్మియం ఫ్లోరైడ్ రసాయన సంకేత పదం CdF.నీటిలో కరుగని ఈరసాయన పదార్థాన్ని ఆక్సిజన్ సెన్సిటివ్ అప్లికేసన్లలో, అనగా లోహ మిశ్రమ ధాతుఉత్పత్తులలో ఉపయోగిస్తారు.అతితక్కువ గాఢతలో(low concentrations) (ppm ప్రమాణంలో) కాడ్మియం ఫ్లోరైడ్ ను ఇతర ఫ్లోరైడ్ సంమేలనాలను పరిమిత వైద్యచికిత్సప్రోటోకాల్లలో ఉపయోగిస్తారు.
ఫ్లోరైడ్ సంయోగ పదార్థాలను సింథటిక్ ఆర్గానిక్ రసాయన కెమిస్ట్రీలో తగిన ఉపయోగాలు ఉన్నాయి. కాడ్మియం ప్రామాణిక ఎంథాల్పి -167.39 కిలో క్యాలరీలు.
కాడ్మియం ఫ్లోరైడ్ గ్రే లేదా తెలుపు-గ్రే మిశ్రితమైన రంగును కల్గిన స్పటిక రూప ఘనపదార్థం. కాడ్మియం ఫ్లోరైడ్ అణుభారం 150.41 గ్రాములు/మోల్.
సాధారణ 25 °C ఉష్ణోగ్రత వద్ద కాడ్మియం ఫ్లోరైడ్ సాంద్రత 6.33 గ్రాములు/సెం.మీ
కాడ్మియం ఫ్లోరైడ్ రసాయన పదార్థం ద్రవీభవన స్థానం 1, 110 °C (2, 030 °F; 1, 380K) 
కాడ్మియం ఫ్లోరైడ్ సంయోగ పదార్థం యొక్క మరుగు లేదా బాష్పీభవన స్థానం 1, 748 °C(3, 178 °F;2, 021K) 
కాడ్మియం ఫ్లోరైడ్ నీటిలో కరుగును.100 మి.లీ నీటిలో4.35గ్రాముల వరకు కరుగును. కాడ్మియం ఫ్లోరైడ్ ఆమ్లాలలో కరుగును.కాని ద్రవ అమ్మోనియా మరియు ఇథనాల్/ఇథనొల్ ఆల్కహాల్ లో కరుగదు.
వాయుస్థితిలో నున్న ఫ్లోరిన్ లేదా హైడ్రోజన్ ఫ్లోరైడ్ లు కాడ్మియం లోహం లేదా క్లోరైడ్, ఆక్సైడ్, లేదా సల్ఫేట్ వంటి కాడ్మియం లవణాలతోచర్య ఫలితంగా కాడ్మియం ఫ్లోరైడ్ ఉత్పన్నమగును.
మరొక విధానంలో కాడ్మియం కార్బోనేట్^ను 40% హైడ్రో ఫ్లోరిక్ ఆమ్లంలో కరిగించి, పిమ్మట పీడనరహిత వాతావరణంలో(వాక్యుంలో) 150 °C, దగ్గర ద్రావాన్ని వేడిచేసి భాష్పికరించడం ద్వారా కాడ్మియం ఫ్లోరైడ్ ఉత్పన్నమగును.
కాడ్మియం సల్ఫైడ్ తో ఫ్లోరిన్ రసాయన చర్య ఫలితంగా కాడ్మియం ఫ్లోరైడ్ ఏర్పడును.ఈ రసాయన ప్రక్రియ చాలావేగంగా జరుగును, మరియు చాలావరకు ఇంచుమించుశుద్ధమైన కాడ్మియం ఫ్లోరైడ్, మిగతా ఉత్పత్తి ప్రక్రియలకన్నతక్కువ ఉష్ణోగ్రత వద్ద ఉత్పాదకము ఏర్పడును.
ఎలక్ట్రాన్ కండక్టరులో ఉపయోగిస్తారు.నీటిలో కరుగని ఈరసాయన పదార్థాన్ని ఆక్సిజన్ సెన్సిటివ్ అప్లికేసన్లలో, అనగా లోహ మిశ్రమ ధాతుఉత్పత్తులలో ఉపయోగిస్తారు.అతితక్కువ గాఢతలో(low concentrations) (ppm ప్రమాణంలో) కాడ్మియం ఫ్లోరైడ్‌ను ఇతర ఫ్లోరైడ్ సంమేలనాలను పరిమిత వైద్యచికిత్సప్రోటోకాల్లలో ఉపయోగిస్తారు.
తతిమ్మాఫ్లోరైడ్ రసాయన సంయోగపదార్థాలవలె కాడ్మియం ఫ్లోరైడ్ కూడా విషపూరితమైన రసాయన పదార్థం.అందువలన తగు జాగ్రత్తగా ఈ రాసాయాన్నిఉపయోగించ వలసిఉంది.ఉపయోగించు సమయంలో తగు ముందస్తు జాగ్రత్తలు తీసుకోవాలి, లేనిచో ఆరోగ్య పరమైన ఇబ్బందులున్నాయి.చర్మానికి, కళ్ళకు ఇరిటేసన్ కల్గును.కడుపులోకి వెళ్ళిన, శ్వాసించినను ప్రమాదమే. శ్వాసించిన శ్వాసకోశవ్యవస్థలో ఇరిటేసన్(ప్రకోప౦) కల్గించును.
వట్టికూటి ఆదినారాయణరావు
వట్టికూటి ఆదినారాయణరావు ప్రముఖ రంగస్థల నటుడు. ఇతడు 1902లో పశ్చిమ గోదావరి జిల్లా, నర్సాపురంలో బసవమ్మ, వెంకటస్వామి దంపతులకు జన్మించాడు. ఇతడికి చిన్ననాటి నుండే నాటకాలంటే సరదా. తాను కూడా నటుడు కావాలనే కోరికతో ఎన్ని వ్యయప్రయాసలకైనా ఓర్చుకుని ప్రతి నాటకాన్ని చూసి ఆకళింపుచేసుకునేవాడు. 1925లో విజయనగర పతనం నాటకంలో సవరం వీరాస్వామినాయుడు గారి పఠాన్ పాత్రను చూసి ప్రేరేపితుడై అదే నాటకసమాజం లోనే అదే నాటకంలో అదే పాత్రను ధరించడం ద్వారా రంగస్థల ప్రవేశం చేశాడు. ఇతని సహజ నటనను చూసి ప్రేక్షకులు తన్మయత్వంతో లీనమై ఇతడు నటించిన దుష్టపాత్రలను దూషించేవారు. ఇతడు నటించిన వాటిలో కాళిదాసు నాటకంలో కుముదప్రియ, భోజరాజు, ప్రమీలార్జునీయం నాటకంలో మేఘనాథుడు, నరకాసుర నాటకంలో నరకాసురుడు, కనకతార నాటకంలో క్రూరసేనుడు, చింతామణిలో భవానీ శంకరం, పద్మవ్యూహంలో అభిమన్యుడు, హరిశ్చంద్రలో విశ్వామిత్రుడు, సారంగధరలో రాజరాజు, రంగూన్‌రౌడి నాటకంలో శంకర్రావు, విజయనగర పతనం నాటకంలో పఠాన్ పాత్రలు ఇతడికి మంచి పేరు తెచ్చిపెట్టాయి. ఇతడు 1927లో మురళీమోహన నాటకసభ అనే నాటక సమాజాన్ని స్థాపించి సహ నటులకు తర్ఫీదునిస్తూ అనేక నాటకాలను ప్రదర్శించాడు. ఇతడు సహ నటుల కష్టాలను తనవిగా భావించి అనేక నాటకాలను ఉచితంగా ప్రదర్శించి ఆయా నటులకు సహాయపడ్డాడు. బర్మాలోని ప్రవాసాంధ్రుల కోసం ఒక సహాయనిధి ఏర్పాటు చేసి అనేక నాటకాల ద్వారా ధనాన్ని సేకరించి ఆ సొమ్మును అవుటపల్లి నారాయణరావు ద్వారా ప్రవాసాంధ్రులకు పంపి తన జాతీయ భావాన్ని వెల్లడించుకున్నాడు. ఇతడికి ఎన్నో బహుమతులు లభించాయి. 1947లో నర్సాపురంలో ఇతనికి ఘనమైన పౌరసన్మానం జరిగింది. ఆ సభలో ఇతనికి రజత ఖడ్గం బహూకరించారు. ఇతనికి నటవిశారద అనే బిరుదు లభించింది. ఇతడు పక్షవాతానికి గురై 1950లో మరణించాడు.
ద్విజాతి సిద్ధాంతం
ద్విజాతి సిద్ధాంతం ( — "దో-ఖ్వామీ నజరియా", Devanagari: दो-क़ौमी नज़रिया, — "దిజాతి టొట్టో") అనే సిద్ధాంతం ప్రకారం భారత ఉపఖండంలోని ముస్లింను ఏకీకృతం చేసే అంశం, మౌలికమైన గుర్తింపు వారి మతమే తప్ప భాష, జాతి("ఎత్నిసిటీ") కావు, కనుక వారి మధ్య సామ్యాలతో సంబంధం లేకుండా హిందువులు, ముస్లిములు వేర్వేరు జాతీయతలు కలిగివున్న రెండు జాతులు ద్విజాతి సిద్ధాంతం పాకిస్తాన్ ఉద్యమానికి, 1947లో జరిగిన భారత విభజనకు మౌలిక సూత్రం. దక్షిణాసియాలో పాకిస్తాన్ ముస్లిం మతరాజ్యంగా ఏర్పడడం వెనుక ఉన్న సిద్ధాంతం ఇది.
భారతీయ ముస్లిములను నిర్వచించడంలో మతం నిర్ణయాత్మకమైన అంశం అన్న సిద్ధాంతాన్ని మహమ్మద్ అలీ జిన్నా స్వీకరించి, అది పాకిస్తాన్ సృజించేందుకు ముస్లిములకు మేల్కొలుపు అంటూ పేర్కొన్నారు.  పలు హిందూ జాతీయ సంస్థలకు కూడా ఈ సిద్ధాంతమే మూల ప్రేరణ. ఐతే వారి కారణాలు వేరు, భారతీయ ముస్లిములను విజాతీయులుగా పునర్నిర్వచించడం, దేశంలో చట్టప్రకారం హిందూ రాజ్యాన్ని నెలకొల్పడం, ముస్లిములను దేశం నుంచి పంపడమో, వారిని హిందు మతంలోకి తిరిగి తీసుకురావడం వంటి అనేక అతివాద ఆలోచనలకు దన్నుగా దీన్ని తీసుకున్నారు.
సూత్రీకరించిన రెండు జాతీయతలు ఒకే దేశంలో సహజీవనం చేయగలవా లేదా అన్న ప్రశ్నకు చెప్పే సమాధానాన్ని అనుసరించి, ద్విజాతి సిద్ధాంతానికి పలు విభిన్నమైన వ్యాఖ్యానాలు ఉన్నాయి, వాటి ఇతర సూత్రీకరణలు కూడా చాలా మౌలిక స్థాయిలో విభేదిస్తూంటాయి. ఒక వ్యాఖ్యానం వాదన ప్రకారం భారత ఉపఖండంలోని ముస్లిం జనాధిక్య ప్రాంతాలకు సార్వభౌమాధికారం, స్వయం ప్రతిపత్తిని, విడిపోయేందుకు ఐచ్ఛికాధికారాన్ని ఇచ్చేయాలి కానీ జనాభా బదిలీ చేయరాదు (అంటే హిందువులు, ముస్లిములు కలసే జీవిస్తారు). మరో విభిన్నమైన వ్యాఖ్యానం వాదించినది ఏమంటే - హిందు, ముస్లిములవి రెండు విభిన్నమైన, తరచుగా విరోధించుకునే జీవన మార్గాలు, కనుక ఒకే దేశంలో కలిసి జీవించలేవు. ఈ వెర్షన్ ప్రకారం జనాభా బదిలీ (అంటే ముస్లిం బాహుళ్య ప్రాంతాల నుంచి హిందువులను పూర్తిగా పంపించేయడం, హిందూ సంఖ్యాధిక్యత ఉన్న ప్రదేశాల్లోని  ముస్లిములను పూర్తిగా బదిలీ చేయడం) రెండు ఒకరితో ఒకరికి సరిపడని జాతులను పూర్తిగా విభజించేందుకు ఆశించదగ్గ ప్రయత్నం.
ఈ సిద్ధాంతానికి వ్యతిరేకత రెండు కోణాల నుంచి వచ్చింది. మొదటిది హిందువులు, ముస్లిములు అవిభక్త సమూహాలైన ఏకైక భారతీయ జాతి అన్న భావన. ఈ భావన ఆధునిక, అధికారికంగా లౌకిక, గణతంత్రమైన భారతదేశానికి మౌలిక సిద్ధాంతం. పాకిస్తాన్ ఏర్పాటయ్యాకా కూడా హిందూ, ముస్లిములు స్పష్టంగా వేర్వేరు జాతులా, కాదా అన్న చర్చ ఆ దేశంలోనూ కొనసాగింది. రెండవ వ్యతిరేకత భారతదేశం సుస్పష్టమైన జాతి దేశం కాదని, ఉపఖండంలో అటు ముస్లిములు, ఇటు హిందువులు వేరే జాతి కాకపోగా, ఉపఖండంలో ఇంతకన్నా సజాతీయమైన ప్రాంతీయ విభాగాలు నిజమైన జాతులని వాటికి సార్వభౌమత్వం కల్పించాలని వచ్చిన సిద్ధాంతం; ఈ దృక్కోణాన్ని ప్రస్తుతం పాకిస్తాన్లో అంతర్భాగంగా ఉన్న బెలూచ్, సింధీ, మరియు పష్తూన్ వారు లేవనెత్తారు. 1971లో తూర్పు పాకిస్తాన్ కు  చెందిన బెంగాలీలు తమపై, తమ విశిష్టమైన భాషపై పశ్చిమ పాకిస్తానీలు అణచివేస్తున్నారంటూ ఉద్యమం చేసి బంగ్లాదేశ్ ఏర్పరుచుకోవడం ద్విజాతి సిద్ధాంతానికి ఒకవిధంగా దెబ్బ. ఈ సిద్ధాంత సూత్రీకరణకు వ్యతిరేకంగా మత భావానికి మించి  భాషకు ప్రాధాన్యమిచ్చి వారు విడిపోయారు.
ఆళ్ళ గోపాలకృష్ణ గోఖలే
డాక్టర్ ఆళ్ల గోపాలకృష్ణ గోఖలే కార్డియో థొరాసిక్ వైద్య చికిత్స నిపుణుడు. తెలుగు రాష్ట్రాలలో తొలి గుండె మార్పిడి చేసిన వైద్యుడు.
గోఖలే కృష్ణా జిల్లా నందివాడ మండలం తమిరిశ గ్రామంలో 1959 అక్టోబరు 2 న జన్మించారు. వీరి తల్లిదండ్రులు ఆళ్ల వెంకటేశ్వర రావు, ఝాన్సీబాయ్.
వీరు గుంటూరు వైద్య కళాశాలలో ఎం.బి.బీ.ఎస్, మరియు ఎం.ఎస్. చదివారు. తర్వాత [vellore]vక్రిస్టియన్ వైద్య కళాశాలలో కార్డియో ధోరాసిక్ విభాగములో చదివారు.
వీరు చదువు అయిన తర్వాత నిమ్స్ లో సహాయక అధ్యాపకుడుగా ఉద్యోగ జీవితము ప్రారంబించారు. ఆయన ఆధునిక వైద్యం మీద వివిధ సదస్సులలో పాల్గొని అనేక పత్రాలు సమర్పించారు. ఆయన భార్య కూడ వైద్యురాలే. వీరికి ఇద్దరు కుమార్తెలు. వారు కూడ వైద్యులే.
పేదలకు మెరుగైన వైద్యం అందాలనే ఉద్దేశంతో సహృదయ హెల్త్ అండ్ మెడికల్ ఎడ్యుకేషనల్ ట్రస్టుని స్థాపించారు.
వీరి సేవలకు గాను కేంద్ర ప్రభుత్వము "పద్మశ్రీ " పురస్కారాన్నిచ్చి గౌరవించింది.
క్వర్టీ
క్వర్టీ (QWERTY) అనేది లాటిన్ లిపి కీబోర్డు లేఅవుట్. ఈ పేరు కీబోర్డు యొక్క పై అడ్డువరుసలోని ఎడమవైపు అక్షరాలను ఎడమ నుంచి కుడికి ( ) ఆరు 'కీ' లను చదువునప్పుడు వస్తుంది. ఈ క్వర్టీ డిజైన్ షూలెస్ మరియు గ్లిడ్డెన్ టైపురైటర్ కోసం లేఅవుట్ ఆధారంగా సృష్టించబడింది మరియు 1873 లో రెమింగ్టన్ కు అమ్మబడింది. It became popular with the success of the Remington No. 2 of 1878, and remains in use on electronic keyboards due to inertia, the difficulty of learning a layout that differs from the currently entrenched standard, the network effect of a standard layout, and the claim by some that alternatives fail to provide very significant advantages.
తెలుగు-ఇంగ్లీషు నిఘంటువు (ఇ-ఈ)
=నిఘంటువు=16 March 2016.
నిమజ్జనం (సినిమా)
ఈ సినిమా 1978లో విడుదలయ్యింది. 1979లో ఉత్తమ తెలుగు సినిమాగా జాతీయ చలనచిత్ర పురస్కారాన్ని గెలుచుకుంది. ఈ చిత్రంలో నటించిన శారద ఉత్తమ నటిగా జాతీయ పురస్కారాన్ని అందుకుంది. 
భారతి సనాతన బ్రాహ్మణస్త్రీ. చనిపోయిన మామగారి అస్థికలను నిమజ్జనం చేసేందుకు భర్త శ్రీకాంత్‌తో పాటు బండిలో కాశీకి వెళుతుంది. భారతిని చూసి మోహపరవశుడైన బండివాడు ఆమెను బలాత్కారం చేయాలని పథకం వేస్తాడు. అతని పథకం వల్ల కనిపించకుండా పోయిన అస్థికల కుండ కోసం శ్రీకాంత్ వెదుకుతూ పోతే ఈ లోగా భారతిని బలాత్కారం చేస్తాడు బండివాడు. తన పవిత్రతను కోల్పోయిన భారతి గంగానదిలో ఆత్మార్పణం చేసుకుంటుంది. శ్రీకాంత్, అతని పురోహితుడు కాశీ నుండి తిరిగి వస్తుండగా బండివాడు మళ్లీ కలుస్తాడు. భారతి ఆత్మహత్య విషయం తెలుసుకుని పశ్చాత్తాప హృదయుడై, భారతి మరణానికి కారణం తానేనని శ్రీకాంత్‌కు చెప్పి ఎక్కడ భారతిని బలాత్కారం చేశాడో అక్కడే తాను కూడా ప్రాణాలు విడుస్తాడు. శ్రీకాంత్ అతనిపై పవిత్ర గంగాజలం చల్లుతాడు.
కాడ్మియం బ్రోమైడ్
కాడ్మియం బ్రోమైడ్ ఒక రసాయన సంయోగ పదార్థం.ఇది ఒక అకర్బన రసాయనసమ్మెలన పదార్థం. కాడ్మియం మరియు బ్రోమిన్ మూలక పరమాణువు ల సంయోగం వలన ఏర్పడిన రసాయన సంయోగ పదార్థం. కాడ్మియం బ్రోమైడ్ యొక్క రసాయన సంకేత పదంCdBr. మిగతా కాడ్మియం సమ్మేళన రసాయన పదార్థాలవలె కాడ్మియం బ్రోమైడ్ కూడా విషపూరితమైన రసాయనం. కాడ్మియం బ్రోమైడ్ ను హైడ్రో బ్రోమిక్ ఆమ్లం యొక్క అయానిక్ కాడ్మియం లవణం అనికూడా అంటారు.
కాడ్మియం బ్రోమైడ్ ఒక ఘన రసాయన పదార్థం. ఇది తెల్లగా లేదా లేత పసుపు రంగు స్పటిక రూపం లో ఉండును. కాడ్మియం బ్రోమైడ్ అణుభారం 272.22 గ్రాములు/మోల్.
25 °C ఉష్ణోగ్రత వద్ద కాడ్మియం బ్రోమైడ్ సాంద్రత 5.192గ్రాములు/సెం.మీ
కాడ్మియం బ్రోమైడ్ ద్రవీభవన స్థానం 568 °C (1,054 °F;841 K) 
కాడ్మియం బ్రోమైడ్ యొక్క బాష్పీభవన స్థానం 844 °C (1,551 °F;1,117K) 
కాడ్మియం బ్రోమైడ్ నీటిలో కరుగును. 0 °C దగ్గర, 100 మి.లీ నీటిలో 56.3 గ్రాములు,20 °C దగ్గర 98.8గ్రాములు, 100 °C వద్ద 160 గ్రాములు నీటిలో కరుగును.ఆల్కహాల్, ఇథర్, మరియు ద్రవ అమ్మోనియాలో కరుగును.
కాడ్మియం బ్రోమైడ్ ను కాడ్మియాన్ని బ్రోమిన్ ఆవిరులతో వేడి చేయుటద్వారా ఉత్పత్తి చేయుదురు.మరొక విధానంలో పొడి కాడ్మియం అసిటేట్ ను గ్లాసియాల్అసిటిక్ ఆమ్లం మరియు అసేటైల్ బ్రోమైడ్ తో ప్రతి చర్యకు లోను గావించడం ద్వారా ఉత్పత్తి చేయుదురు. మరొక ప్రత్నామ్యాయ పద్ధతిలో కాడ్మియం లేదా కాడ్మియం ఆక్సైడ్ ను హైడ్రో బ్రోమిక్ ఆమ్లంలో కరిగించి, పొడిగా ఏర్పడు వరకు ద్రావణాన్ని హీలియం వాయు వాతావరణంలో బాష్పీకరించి/ఇగిర్చి కాడ్మియం బ్రోమైడ్‌ను ఉత్పత్తి చేయుదురు.
కాడ్మియం బ్రోమైడ్‌ను విద్యుద్విశ్లేషణ కావించిన రాగి కాథోడ్ ధ్రువం వద్ద వెండిరంగు కాడ్మియం పూత/పొర, ప్లాటినం ఆనోడ్ వద్ద పసుపు-ఎరుపురంగు బ్రోమిన్ పూత/పొర ఏర్పడును
కాడ్మియం బ్రోమైడ్ ను పీల్చడం వలన దగ్గు, తుమ్ములువచ్చును.ఊపిరి తిత్తులు/శ్వాసకోశాలు పాడై అవకాశం ఉంది.జీర్ణవ్యవస్థలో చేరిన ఆరోగ్యపరమైన ఇబ్బందులు ఏర్పడును.మూత్రపిండాలు, కాలేయంపాడై అవకాశంఉన్నది.కళ్ళలోపడిన ఇరిటెసన్ వచ్చును.
కాడ్మియం బ్రోమైడ్ ను పోటోగ్రాఫిక్ ఫిల్ముల తయారిలోను, లిథోగ్రపిలోని మరియు బొమ్మలు/ చిత్తరువు చెక్కుట, అక్షరాలు చెక్కుటకు (engraving) ఉపయోగిస్తారు.
టీవీ నారాయణ
డా.టీవీ నారాయణ రెండు తెలుగు రాష్ట్రాలలో విద్య, సామాజిక రంగాలల్లో సుపరితుడైన వ్వక్తి. తెలంగాణా స్వాతంత్ర్య ఉద్యమంలో పాల్గొని జైలు శిక్ష అనుభవించారు. పాఠశాల అద్యాపకుడుగా జీవితం ఆరంబించిన వీరు పబ్లిక్ సర్వీస్ కమిషన్ సభ్యుడి స్థాయికి ఎదిగారు. వీరు 1925 వ సంవత్సరంలో జూలై 26 న జన్మించారు. మాజీ మంత్రి సదాలక్ష్మి వీరి భార్య. టీవీ నారాయణ సామాజికంగా వెనుకబడిన వర్గానికి చెందిన వారు.
నిజాం కళాశాలలో బి.ఎ. గణిత శాస్త్రము చదివిన వీరు బెనారస్ హిందూ విశ్వవిద్యాలయం నుండి ఆంగ్లంలో ఎం.ఎ. పట్టా పొందారు. వీరు నిత్య విద్యార్థిగా వుంటూ తన 71 వ ఏట కర్ణాటక విశ్వవిద్యాలయం నుండి పి.హెచ్.డి పట్టాను పొందారు. వీరు అనేక సామజిక కార్యక్రమాల్లో పాల్గొని వెనుకబడిన వర్గాల అభివృద్ధికి "బందు సేవా మండలి " స్థాపించారు. వేదాలు, ఉపనిషత్తులు చదివారు.
భారత రాష్ట్రపతి చేతులమీదుగా "వేద పండిత్ " పురస్కారాన్ని ఆందుకున్నారు. తెలుగు విశ్వ విద్యాలయం నుండి "ధర్మరత్న " పురస్కారాలను అందుకున్నారు. ఆంధ్ర ప్రదేశ్ ప్రభుత్వం నుండి "దళిత రత్న " పురస్కారాన్ని పొందారు. వీరి సేవలను గుర్తించిన కేంద్ర ప్రభుత్వము 2016 లో "పద్మశ్రీ " పురస్కారముతొ గౌరవించింది.
నారాయణ 20 వరకూ పుస్తకాలు రచించారు. వాటిలో కొన్ని:
ప్రస్తుతం నల్గొండ మహాత్మ గాంధి విశ్వవిద్యాలయం కార్య నిర్వాహక మండలి సభ్యులుగా ఉన్నారు. ఆర్య ప్రతినిధి సభ రాష్ట్ర అధ్యక్షులు. భాగ్య నగర్ ఖాది కమిటీ ఉపాద్యక్షులు.
మల్లెల గురవయ్య
మల్లెల గురవయ్య ప్రముఖ కవి. ఇతడు నెల్లూరు జిల్లా, పిగిలం గ్రామంలో 1939, జూలై 2న జన్మించాడు. ఇతడు మదనపల్లె బి.టి.కళాశాలలో తెలుగు శాఖ అధిపతిగా పనిచేశాడు. "మదనపల్లె రచయితల సంఘం" (మరసం) ను స్థాపించి దానికి అధ్యక్షుడిగా కొనసాగాడు.
ఇతడు 2016, మార్చి 22న మదనపల్లెలో మరణించాడు.
63వ భారత జాతీయ చలనచిత్ర పురస్కారాలు
63వ భారత జాతీయ చలనచిత్ర పురస్కారాలు 2015లో విడుదలైన ఉత్తమ భారతీయ చిత్రాలను గౌరవించేందుకు భారత డైరెక్టరేట్ ఆఫ్ ఫిల్మ్ ఫెస్టివల్స్ వార్షిక భారత జాతీయ చలనచిత్ర పురస్కారాలు ప్రదానం చేసే రానున్నవేడుక. 2016 మార్చి 28న పురస్కారాలు ప్రకటించగా, 2016 మే 3న వేడుకలు జరుగుతాయి.
2016 జనవరిలో డైరెక్టరేట్ ఆఫ్ ఫిల్మ్ ఫెస్టివల్స్ పురస్కారాల కోసం నామినేషన్లు ఆహ్వానించారు. 2016 జనవరి 13 వరకూ ఎంట్రీలను అంగీకరించారు. 2015 జనవరి 1 నుంచి 2015 జనవరి 31 వరకూ సెంట్రల్ బోర్డ్ ఆఫ్ ఫిల్మ్ సర్టిఫికేషన్ వారి నుంచి సెన్సార్ సర్టిఫికేట్ లభించిన ఫీచర్ మరియు నాన్-ఫీచర్ సినిమాలు సినిమా పురస్కారాల కేటగిరీలో నామినేషన్ పంపేందుకు అర్హత కలిగివున్నాయి. సినిమాల గురించిన  పుస్తకాలు, విమర్శ రచనలు, సమీక్షలు లేదా వ్యాసాలు (భారతీయ పత్రికల్లో, మేగజైన్లలో, జర్నల్స్ లో) 2015 జనవరి 1 నుంచి 2015 జనవరి 31 మధ్యలో ప్రచురితమైనవి, సినిమా గురించిన ఉత్తమ రచనలు విభాగంలో పోటీపడేందుకు అర్హత కలిగివుంటాయి. సినిమాల్లో డబ్బింగ్, సవరణ, నకలు వెర్షన్లు లేదా పుస్తకాల్లో అనువాదాలు, సంక్షిప్తీకరణలు, ఎడిటెడ్ లేదా వ్యాఖ్యాన రచనలు అవార్డులకు అనర్హం.
ఫీచర్ మరియు నాన్-ఫీచర్ ఫిల్మ్స్ విభాగాల్లో, 16 ఎంఎం, 35ఎంఎం, వైడర్ ఫిల్మ్ గేజ్ లేదా డిజిటల్ ఫార్మాట్లలో చిత్రీకరించి సినిమాగా విడుదలైనా లేక వీడియో లేదా ఇంటిలో చూసేందుకు వీడియో ఫార్మాట్లో అయినా విడుదలైన ఏ భారతీయ భాషా చిత్రమైనా అర్హత కలిగినవే. సినిమాలు ఫీచర్, ఫీచరెట్ లేదా డాక్యుమెంటరీ/న్యూస్ రీల్/నాన్-ఫిక్షన్ గా సెంట్రల్ బోర్డ్ ఆఫ్ ఫిల్మ్ సర్టిఫికేషన్ నుంచి సర్టిఫికెట్ పొందితే చాలు.
1969లో ప్రారంభించిన, దాదా సాహెబ్ ఫాల్కే పురస్కారం భారతీయ సినిమా అభివృద్ధికి, ఈ మాధ్యమానికి, దాని అభివృద్ధికి, ప్రాచుర్యానికి సినిమా ప్రముఖులు చేసిన విశిష్ట కృషికి గుర్తింపుగా ఇచ్చే అత్యుత్తమ పురస్కారం.
జాతీయ స్థాయిలోనూ, ప్రాంతీయ స్థాయిలోనూ కూడా ఫీచర్ ఫిల్మ్స్ అవార్డు పొందుతాయి. ప్రతి కాటగిరీలోనూ ఈ కింది అవార్డులు ఇస్తారు:
ఈ కింది అవార్డులు ప్రదానం చేస్తారు:
అధికారిక నామం: స్వర్ణ కమల్
అందరు అవార్డు గ్రహీతలు స్వర్ణ కమలం, ధ్రువపత్రం మరియు క్యాష్ ప్రైజ్ పొందుతారు.
ఎలక్ట్రీషియన్
ఎలక్ట్రీషియన్ అనగా వైర్లను మరియు స్విచులను బిగించటం ద్వారా లైట్లు మరియు అవుట్‌లెట్లను సక్రమంగా పనిచేసేలా చేసే ఒక వ్యక్తి. కొంతమంది ఎలక్ట్రిసీయన్లు నిర్మాణంలోపనిచేస్తారు.
తెలుగు-ఇంగ్లీషు నిఘంటువు (ఉ-ఊ)
=నిఘంటువు=16 March 2016.
గుంటూరు నగర పాలక సంస్థ
గుంటూరు నగర పాలక సంస్థ ఆంధ్ర ప్రదేశ్లోని గుంటూరు నగరానికి చెందిన స్థానిక స్వపరిపాలన సంస్థ. ఇది రాష్ట్రంలోని ఒక పురాతన పురపాలక సంస్థ.
ఈ సంస్థ, 1866 లో గుంటూరు పురపాలక సంస్థగా ఏర్పడింది, 1881 లో మొదటి ఎన్నికలు జరిగాయి. 1891 లో రెండో గ్రేడ్, 1971 లో మొదటి గ్రేడ్, 1952 లో ప్రత్యేక గ్రేడ్ మరియు 1960 లో ఎంపిక గ్రేడ్ గా ఎర్పడింది. 1994 లో గుంటూరు నగర పాలక సంస్థ గా ఏర్పడింది.
2012 లో, గుంటూరు పది పరిసర గ్రామాలను నగరంలో విలీనం చేశారు. కార్పొరేషన్ యొక్క ప్రస్తుత ప్రాంతం విస్తీర్ణంలో వ్యాపించి ఉంది, మరియు 52 వార్డులు కలిగిఉంది. ఎస్.నాగలక్ష్మి ప్రస్తుత మున్సిపల్ కమిషనర్ గా ఉంది.
పౌర సేవల్లో ప్రధానమైనవి, రోడ్లు, బస్సు షెల్టర్లు, కాలిబాటలు, పబ్లిక్ గార్డెన్స్ మొదలైనవి కార్పొరేషన్ వారు అభివృద్ధి చేశారు.
ఒక 15 మెగావాట్ల వ్యర్ధాల నుండి విద్యుత్ ఉత్పత్తి చెసే ప్లాంట్ ను "JITF లిమిటెడ్ అర్బన్ ఇన్ఫ్రాస్ట్రక్చర్ సహకారంతో ఏర్పాటు చేశారు. గుంటూరు, విజయవాడ మున్సిపల్ కార్పొరేషన్లు మరియు, గుంటూరు జిల్లా నుండి ఏడు ఇతర పురపాలక సంఘాలతో పాటు దీనిలో భాగస్వామ్యులు.
"నేషనల్ అర్బన్ పారిశుద్ధ్య విధానం (2009–10)" ప్రకారం, నగరనికి మొత్తం 39.363 పాయింట్లతో 42వ స్థానం ఇచ్చారు.
సేవ్ ఇండియన్ ఫ్యామిలీ
సేవ్ ఇండియన్ ఫ్యామిలీ (ఆంగ్లం: Save Indian Family లేదా SIF) పురుషుల సంక్షేమానికై కృషి చేసే ఉద్యమం నుండి అవతరించిన ఒక లాభాపేక్షలేని, ప్రభుత్వేతర సంస్థ. భర్త పట్ల క్రౌర్యాన్ని, స్త్రీ సంరక్షక చట్టాల దుర్వినియోగాన్ని వ్యతిరేకిస్తూ, భార్యాబాధితులకు చట్టపరమైన సలహాలను/సూచనలను అందించే ఒకానొక స్వచ్ఛంద సేవా సంస్థ.
వాస్తవ జీవితంలో ఈ సంస్థ నుండి 1,00,000 మంది కంటే ఎక్కువ సభ్యులు, అంతర్జాలంలో 10,000 మంది సభ్యులు చట్టపరమైన తీవ్రవాదం (భర్త పట్ల క్రౌర్యం) పై అలుపెరుగని పోరు సలుపుతోన్నారని ఈ సంస్థ గర్వంగా ప్రకటించుకొంటుంది. ఈ సంస్థలోని సభ్యులందరూ స్త్రీ పక్షపాత ధోరణిలో కల వివిధ స్త్రీ/కుటుంబ పరిరక్షక చట్టాల (ఐపిసి 498ఏ, వరకట్న వేధింపులు, వరకట్న నిరోధక చట్టాలు, గృహ హింస నిరోధక చట్టాలు, భరణం, వైవాహిక చట్టాలు, శిశు సంరక్షణ, మానభంగం, కార్యాలయాలలో లైంగిక వేధింపులు) దుర్వినియోగానికి బలైనవారే. ఈ సంస్థలో సభ్యులైన వయోవృద్ధులు, విదేశాలలో స్థిరపడిన భారతీయులు మరియు స్త్రీలు కూడా భారతీయ చట్ట వ్యవస్థలోని లొసుగుల వలన దుర్వినియోగానికి ఎంత అవకాశమున్నదో, ఎంత స్థాయిలో అన్యాయం జరుగుతోందో, వీటి వలన ఎలాంటి దుష్ఫలితాలను ఎదుర్కొనవలసి వస్తోందో అవగాహన పెంపొందిస్తూ, ప్రచారం చేస్తూ ఉంటారు.
10 మార్చి 2005న భారతదేశంలో దుర్వినియోగానికి గురైన పురుషులు కొందరు చేతులు కలిపి సేవ్ ఇండియన్ ఫ్యామిలీని స్థాపించారు. ఇది ఒక యాహూ గ్రూప్ గా ప్రారంభమైనది. వేగంగా విస్తరించిన సేవ్ ఇండియా ఫ్యామిలీ లో 10,000 మంది సభ్యులు చేరారు. రాష్ట్రాలకు, ఇతర దేశాలకు కూడా సేవ్ ఇండియా ఫ్యామీలీ తన సేవలను విస్తరించినది. కాలం మారుతోన్న కొద్దీ, SIF, దాని ప్రాథమిక లక్ష్యాలు, భావజాలం కూడా బలపడుతూ వచ్చినవి. సభ్యసమాజంలో పాతుకుపోయిన పురుషద్వేషం వలన దెబ్బతిన్న, వేధింపులకు గురి అయిన మరియు అణగారిన పురుషులకు/వారి కుటుంబాలకు బాసటగా నిలిచినది. ఈ పురుషద్వేషమే అనేక పురుష-వ్యతిరేక చట్టాలకు బీజమైనదని, భారతదేశం లింగ ఆధారిత నేర సంఘంగా ముద్ర వేయబడినది అని SIF గ్రహించినది. SIF వలన చాలా మంది పురుషులు స్వాంతనను/శాంతిసౌభాగ్యాలను అందుకొన్నారు. లింగ వివక్ష గల సమాజంలో మరియు చట్ట/న్యాయవ్యవస్థలలో ఎలా నిలద్రొక్కుకోవాలో కొన్ని లక్షల మంది పురుషులకు శిక్షణనిస్తూ, సలహాలను సూచనలను ఇస్తూ దూసుకెళ్ళినది. ప్రతి తొమ్మిది నిముషాలకు ఒక భర్త ఆత్మహత్యకు పాల్పడుతోన్నాడన్న నగ్నసత్యాన్ని SIF ఎలుగెత్తి చాటినా కూడా అది అరణ్యరోదనగానే మిగిలిపోయినది. అనేక ప్రభుత్వ సంస్థలకు, కమిటీలకు, కుటుంబ సంక్షేమాన్ని కోరే SIF ఈ సమాజంలో ఎవరి హక్కులైనా విస్మరించబడినట్లయితే, అవి పురుషులవే అని, ఇప్పటికైనా వీటిపై దృష్టి సారించాలని తెలియజేసినది. SIF ఉచిత సహాయ సముదాయాలను, వారాంతపు సమావేశాలను, ఆన్లైన్ ఫోరంలను, బ్లాగులను, హెల్ప్ లైన్ లను, ఇతర ప్రభుత్వేతర సంస్థలను నిర్వహిస్తూ అనేక భారతీయ కుటుంబాలను రక్షిస్తూ ఉంటుంది.
వివిధ నేపథ్యాలు గల SIF సభ్యులే దానిని నడిపిస్తారు.
విజయవాడ నగర పాలక సంస్థ
విజయవాడ నగర పాలక సంస్థ, ఆంధ్ర ప్రదేశ్ రాష్ట్రంలోని విజయవాడ నగరానికి చెందిన స్థానిక స్వపరిపాలన సంస్థ.
ఇది రాష్ట్రంలోని ఒక పురాతన పురపాలక సంస్థ.
ఈ సంస్థ 1988 ఏప్రియల్ 1న విజయవాడ పురపాలక సంస్థగా ఏర్పడింది.1960 లో ప్రత్యేక గ్రేడ్ మరియు 1981 లో విజయవాడ నగర పాలక సంస్థగా ఏర్పడింది.1985 లో గుణదల, పటమట మరియు భవానిపురం గ్రామ పంచాయతీలు, పాయకాపురం, కుండవరి ఖండ్రిక నగరంలో విలీనం చేశారు.
నగర పాలక సంస్థ యొక్క ప్రస్తుత ప్రాంతం విస్తీర్ణంలో వ్యాపించి ఉంది, మరియు 59 వార్డులు కలిగిఉంది. ప్రస్తుత మేయర్ గా "కోనేరు శ్రీధర్" మరియు మున్సిపల్ కమిషనర్ గా సి.హరి కిరణ్ ఉన్నారు.
సిటీ మాంటిస్సోరి స్కూల్
"సిటీ మాంటిస్సోరి స్కూల్ " ఇది ప్రపంచంలో మరే పాఠశాలలో లేనంత మంది విద్యార్థులు ఉన్న పాఠశాలగా గుర్తింపు పొందినది. అందుకే ఈ పాఠశాల గిన్నీస్ బుక్ లో స్థానం సంపాదించింది. 2015 లో ఈ పాఠశాలలో చదువుతున్న విద్యార్థుల సంఖ్య 52,000 .
డాక్టర్ జగదీష్ గాంధీ ఈ పాఠశాల స్థాపనకు మూల కారకుడు. ఇతడు 1936 నవంబరు 10 వ సంవత్సరంలో ఉత్తర ప్రదేశ్ లోని ఆలిగడ్ కు చెందిన బారాసోలి గ్రామంలో జన్మించారు. ఇతను ఒక నిరుపేద కుటుంబంలో పుట్టినా చదువు పట్ల తనకున్న ప్రేమతో వినోబాభావే, గాంధీజీల స్ఫూర్తితో ఉన్నత విద్యను పిల్లలకు అందించాలనే తపనతో తన భార్యతో కలసి 1956 లో ఈ పాఠశాలను స్థాపించారు. కేవలము 300 వందల రూపాయల పెట్టుబడితో ... 5 గురు విద్యార్థులతో ఈ బడి ప్రారంబమైనది. వీరు ప్రపంచ శాంతి కార్యకర్తగా ఎన్నో దేశాలు తిరిగారు. విద్య ముఖ్య విషయంగా ఎన్నో వ్యాసాలు వ్రాసి ఎన్నో పురస్కారాలు అందుకున్నారు. ఇతని భార్య భారతి ఈ పాఠశాల అద్యాపక రాలుగా, ప్రిన్సిపాలుగా పనిచేశారు. ఈ సమయంలో ఈ పాఠశాల లఖన్ పూర్ నగరమంతటా 20 శాఖలుగా విస్తరించింది.
ఈ బడిలో ప్రపంచ శాంతి గురించి, మరెన్నో విషయాల గురించి భోదిస్తారు. ఈ బడి కార్యకర్తలు గ్రామాలలో తిరుగుతూ నిరుపేదల అవసరాలను గుర్తించి డాక్యుమెంటరీలు తీసి ప్రభుత్వ సంస్థలకు పంపి పేదలకు సహకారం అందేలా కృషి చేస్తారు.
ఈ పాఠశాలలో ప్రస్తుత విద్యార్థుల సంఖ్య... 45,000, ఉపాద్యాయులు ...2500., కంప్యూర్లు... 3700, గదులు ...1000.
గుంటూరు రెవెన్యూ విభాగం
గుంటూరు ఆదాయ విభాగం గుంటూరు జిల్లాకు చెందిన పరిపాలనా విభాగం. ఈ పరిపాలన విభాగం కింద 19 మండలాలు ఉన్నాయి. గుంటూరు నగరంలో ఈ విభాగం యొక్క ప్రధాన కార్యాలయం ఉంది.
ప్రస్తుత ఆదాయ విభాగాధికారిగా జి.నరసింహులు ఉన్నాడు(2015లో). ఈ ఆదాయ విభాగంలో 19 మండలాలు ఉన్నాయి:
తెనాలి రెవెన్యూ విభాగం
తెనాలి ఆదాయ విభాగం గుంటూరు జిల్లాకు చెందిన పరిపాలనా విభాగం. ఈ పరిపాలన విభాగం కింద 18 మండలాలు ఉన్నాయి. తెనాలి పట్టణంలో ఈ విభాగం యొక్క ప్రధాన కార్యాలయం ఉంది.
ఈ ఆదాయ విభాగంలో 19 మండలాలు ఉన్నాయి: ప్రస్తుత ఆదాయ విభాగాధికారిగా జి.నరసింహారావు ఉన్నారు.
పూసపాటి ఆనంద గజపతి రాజు
పూసపాటి ఆనంద గజపతి రాజు విజయనగరం పూసపాటి రాజవంశీయుడు, మాజీ మంత్రి, మాన్సాస్ ట్రస్టు చైర్మన్.
ఆయన 1950 జూలై17న విజయనగరం మహారాజు పి.వి.జి.రాజు, కుసుమగజపతి ప్రథమ సంతానంగా జన్మించారు. ఆయన సోదరుడు అశోక్ గజపతి రాజు మరియు సోదరి సునీతా దేవి. ఆయన గ్వాలి యర్‌లో ప్రాథమిక విద్యాభ్యాసం, మద్రాస్ లయోలా కళాశాల, అమెరికా స్టెట్సన్ వర్సిటీ, ఆంధ్రా యూనివర్సిటీల్లో ఉన్నత విద్యాభ్యాసం చేశారు. హ్యూమనిస్టిక్ స్టడీస్ అంశంలో అమెరికాలోని ఫ్లోరిడాకు చెందిన ఇంటర్ అమెరికన్ యూనివర్సిటీ 2003లో ఆయనకు గౌరవ డాక్టరేట్ ప్రదానం చేసింది. 2009లో ఆంధ్రా వర్సిటీ నుంచి పీహెచ్‌డీ డాక్టరేట్ అందుకున్నారు.
ఆయన 1983 లో తెలుగు దేశం పార్టీలో చేరి రాజకీయ రంగప్రవేశం చేసారు. 1983 శాసనసభ సభ్యునిగా భీమునిపట్నం శాసనసభ నియోజకవర్గం నుండి ఎన్నికైనారు. ఆయన ఉమ్మడి ఆంధ్రప్రదేశ్ కు మంత్రిగా, రెండుసార్లు పార్లమెంటు సభ్యునిగా పనిచేశారు. ఆయన సోదరుడు కేంద్ర మంత్రి అశోక్‌గజపతిరాజు. ఆయన మొదట భీమిలి శాసన సభ సభ్యునిగా ఎన్నికయ్యారు. నందమూరి తారక రామారావు మంత్రివర్గంలో ఆయన విద్య, ఆరోగ్య శాఖ మంత్రిగా పనిచేశారు. 1984లో టీడీపీ తరఫున బొబ్బిలి ఎంపీగా విజయం సాధించారు. తర్వాత ఎన్టీఆర్‌తో విభేదించి కాంగ్రెస్‌లో చేరారు. 1989 ఎన్నికల్లో బొబ్బిలి లోక్‌సభకు పోటీచేసి ఓడిపోయారు. 1991 ఎన్నికల్లో గెలుపొందారు. 1996, 1998 ఎన్నికల్లో విశాఖపట్నం లోక్‌సభకు పోటీ చేసి ఓడారు. విలువలు తగ్గిన రాజకీయాల్లో ఉండలేనంటూ 1998 నుంచి రాజకీయాలకు దూరంగా ఉంటున్నారు.
ఆయన ‘రాజకీయ అర్థశాస్త్రంలో దారితప్పిన ఆలోచనలు’అనే పుస్తకాన్ని 2014లో రాశారు.
ఆయన తన తండ్రి పి.వి.జి.రాజు మరణం (1995) తర్వాత విజయనగరం విద్యా సంస్థైన మాన్సాస్ ట్రస్టుకు చైర్మన్‌గా నియమితులైన ఆనందగజపతి ఇప్పటికీ కొనసాగుతున్నారు. సింహాచలం, రామతీర్థం, అరసవిల్లి, శ్రీకూర్మం, విజయనగరం పైడితల్లమ్మ తదితర 108 దేవాలయాలకు అనువంశిక ధర్మకర్తగా వ్యవహరిస్తున్నారు.
1972లో ఆనందగజపతిరాజుకు ఉమతో వివాహం జరిగింది. వీరికిద్దరు కుమార్తెలు. ఆ తర్వాత వారిద్దరూ విడిపోయారు. 1999లో సుధను ద్వితీయ వివాహం చేసుకున్నారు. వీరికొక కుమార్తె. కొన్నేళ్లుగా విశాఖలో నివాసముంటున్నారు.
ఆయనకు ఛాతీలో తీవ్ర నొప్పి రావడంతో చికిత్స పొందుతూ మార్చి 26 2016 ఉదయం 8.30 గంటల సమయంలో ఆయన తుదిశ్వాస విడిచారు.
కాకిత జయకృష్ణ
జయకృష్ణ (ఆగష్టు 18, 1941 - మార్చి 29, 2016) భారతీయ సినిమా నిర్మాత. ఆయన తెలుగు మరియు తమిళ సినిమాలకు ప్రధానంగా నిర్మాతగా సేవలనందించారు. ఆయన 1978 లో మనఊరి పాండవులుకు నిర్మాతగా కెరీర్ ప్రారంభించి తెలుగులో ఉత్తమ ఫిలిం పేర్ అవార్డును అందుకున్నారు. ఆయన ఇతర సినిమాలు మంత్రిగారి వియ్యంకుడు (1983), వివాహ భోజనం, ముద్దుల మనవరాలు, సీతారాములు, రాగలీల, నీకు నాకు పెళ్ళంట, కృష్ణార్జునులు, 420 మొదలగు సినిమాలను తెలుగులో నిర్మించారు. తమిళంలో ఆయన "ఆలవందం" సినిమాను నిర్మించారు. 15 పైగా తెలుగు చిత్రాలు నిర్మించారు. మరో 20కిపైగా డబ్బింగ్ చిత్రాలకు నిర్మాతగా వ్యవహరించారు. బాపు దర్శకత్వంలో వచ్చిన మనవూరి పాండవులు చిత్రానికి ఫిల్మ్ ఫేర్ అవార్డు కూడా అందుకున్నారు.
పశ్చిమగోదావరి జిల్లా అత్తిలికి సమీపంలోని కొమ్మర గ్రామానికి చెందిన జయకృష్ణ, తన బావ లైన ఎడిటర్ గోపాలరావు, మేకప్‌మ్యాన్ సురేశ్‌బాబుల ప్రోత్సాహంతో మద్రాసు చేరుకున్నారు. తొలుత కెమెరా అసిస్టెంట్‌గా, ఎడిటింగ్ అసిస్టెంట్‌గా పనిచేశారు. అటుపైన మేకప్ డిపార్ట్‌మెంట్‌లో అప్రెంటిస్‌గా తన ప్రయాణం మొదలుపెట్టారు. మేకప్ వృత్తిపై ఎంతో ఇష్టాన్ని పెంచుకున్న జయకృష్ణ ఎన్నో మెళకువలు నేర్చుకుని పరిశ్రమకు వచ్చిన ఎనిమిదేళ్లకే చీఫ్ మేకప్‌మ్యాన్ స్థాయికి ఎదిగారు. ‘బంగారు తల్లి’ సినిమా సమయంలో కృష్ణంరాజుతో పరిచయం ఏర్పడి ఆయన పర్సనల్ మేకప్‌మ్యాన్‌గా చేరారు. ఆ తర్వాత జయప్రదకు పర్సనల్ మేకప్‌మ్యాన్‌గా వ్యవహరించారు. అటుపై సినీ నిర్మాణ రంగంపై ఉన్న ఆసక్తితో నిర్మాతగానూ మారారు. ‘కృష్ణవేణి’, ‘భక్త కన్నప్ప’, ‘అమర దీపం’ తదితర చిత్రాలకు భాగస్వామిగా ఉంటూనే నిర్మాణ నిర్వహణ చేశారు. ప్రముఖ పంపిణీదారు ‘లక్ష్మీ ఫిలిమ్స్’ లింగ మూర్తి ప్రోత్సాహంతో 1977లో జేకే మూవీస్ సంస్థను స్థాపించి, బాపు దర్శకత్వంలో కృష్ణంరాజు, చిరంజీవి, మురళీమోహన్ తదితరులతో ‘మనవూరి పాండవులు’ నిర్మించారు. దాసరి దర్శకత్వంలో ‘సీతారాములు’, ‘కృష్ణార్జునులు’, బాపు దర్శకత్వంలో ‘మంత్రిగారి వియ్యంకుడు’, ‘జాకీ’, ‘సీతమ్మ పెళ్లి’, జంధ్యాల దర్శకత్వంలో ‘ముద్దుల మనవరాలు’, ‘రాగలీల’, ‘వివాహభోజనంబు’, ‘నీకూ నాకూ పెళ్లంట’, క్రాంతికుమార్ దర్శకత్వంలో ‘స్రవంతి’ తదితర చిత్రాలను నిర్మించారు.
కృష్ణం రాజు, జయసుధలకు మేకప్ ఆర్టిస్టుగా కెరీర్ మొదలు పెట్టిన జయకృష్ణ తర్వాత నిర్మాతగా మారి పలు విజయవంతమైన చిత్రాలు నిర్మించారు. ప్రముఖ నిర్మాత ఎ.ఎం.రత్నం ఆయన విద్యార్థి. ఆయన వద్ద మేకప్ ఆర్టిస్టుగా చేరి తరువాత నిర్మాతగా స్థిరపడ్డారు. ఆయన ప్రముఖ సినిమా నటుడు చిరంజీవికి మొట్టమొదటిసారిగా పారితోషకాన్ని (రూ.1116/-) అందించిన నిర్మాత. ఆయన ప్రొడక్షన్ బానర్స్ లో ముద్దు ఆర్ట్ మువీస్, జయకృష్ణ మువీస్ కూడా ఉన్నాయి.
గతంలో స్టార్ హీరోలతో సినిమాలు తీసిన జయకృష్ణ నిర్మించిన చివరి సినిమా 'దాసు'. సుదీర్ఘ విరామం తరువాత సినీనటి తారాచౌదరి జీవిత చరిత్రపై 'ఒక తార' అనే సినిమా నిర్మిస్తున్నట్టు ప్రకటించినప్పటికీ అది తెరకెక్కలేదు. జయకృష్ణ ఒక్కగానొక్క కొడుకు ముద్దుకృష్ణ 2008లో ఆత్మహత్య చేసుకోవడం జయకృష్ణ జీవితంలో అత్యంత విషాదాత్మక ఘటన.
చాపేకర్ సోదరులు
చాపేకర్ సోదరులు - దామోదర్ హరి చాపేకర్ (1870-1898), బాలకృష్ణ హరి చాపేకర్ (1873-1899, బాపూరావుగా సుప్రసిద్ధుడు) మరియు వాసుదేవ్ హరి చాపేకర్ (1879-1899, వాసుదేవగా ప్రసిద్ధులు) - భారతీయ స్వాతంత్ర్యోద్యమకారులు. వారు పూణె లోని బ్రిటిష్ ప్లేగు కమీషనర్ డబ్ల్యూ.సి.రాండ్ హత్యోదంతంలో పాలుపంచుకున్నవారు.
భారతదేశం ఆంగ్లేయుల పాలనలో వున్నప్పుడు బ్రిటిష్ అధికారుల నిర్లక్ష్యానికి ఎదురొడ్డి అసువులు బాసిన ఎందరో యువకుల కథలు మనకు తెలుసు. వారిలో భగత్ సింగ్, చంద్రశేఖర ఆజాద్ వంటివారి గురించి చాల మందికి తెలుసు. ఆ కోవకు చెందిన వారే చాపే సోదరులు.
1896-97 సంవత్సరాలల్లో మహారాష్ట్రలోని పూనే నగరంలో భయంకరమైన ప్లేగు వ్యాధి ప్రభలి వేల మంది ప్రజలు చనిపోగా చాలామంది ప్రజలు ఇతర ప్రాంతాలకు వెళ్ళి పోయారు. అప్పటి బ్రిటిష్ ప్రభుత్వం ప్లేగు వ్యాధిని అదుపులోనికి తెచ్చేందుకు 'ర్యాండ్ ' అనే అధికారిని అతనికి మద్దతుగా కొంత సైన్యాన్ని పూనేకు పంపింది. కొంత కాలానికి పూనేలో పరిస్థితి మామూలు అయింది. కానీ 'ర్యాండ్ ' అతని సైన్యం పూనే ప్రజల పట్ల దురుసుగా ప్రవర్తించేవారు. ఈ విషయాన్ని బాలగంగాధర్ తిలక్ తన పత్రికలో వ్రాశారు. ఈ వార్తను చదివిన పూనే యువకులు బ్రిటిష్ వాళ్లవల్లే మనకు కష్టాలు కలుగుతున్నాయని వారిపై కోపం పెంచుకున్నారు. వారిలో దామోదర చాపేకర్, బాలకృష్ణ చాపేకర్ సోదరులు ముఖ్యులు. బ్రిటిష్ ప్రభుత్వం పై పగతో 'ర్యాండే ' ను కాల్చి చంపాలని నిర్ణయించుకొని దానికి ఒక పథకం వేశారు. అదే సమయములో ఇంగ్లాండును పాలించే విక్టోరియా రాణీకి 60 ఏండ్లు నిండాయి. ఆ సందర్భంగా భారతదేశం అంతటా ఉత్సవాలు జరిగాయి. పూనేలో 1897 జూన్ 22 లో ఆ ఉత్సవాలు జరిగాయి. ఈ సందర్భంలో రాండెను కాల్చి చంపాలని పథకం వేశారు. ఉత్సవాలకు హాజరై తిరుగు ప్రయాణమైన ర్యాండ్ ను, అతని వెంటనున్న లెప్టినెంటు 'అయరెస్ట్' కాల్చి వేశారు చాపే సోద్దరులు. అయరెస్ట్ ' అక్కడికక్కడే చనిపోగా ర్యాండే కొన్ని రోజుల తర్వాత చనిపోయాడు.
ప్రభుత్వ విచారణలో చాపేకర్ సోధరులే ఈ హత్యలు చేశారని తేలింది. దామోదర్ చాపేకర్ పోలీసులకు దొరికిపోయాడు. ఆతర్వాత బాలకృష్ణ కూడా పట్టుబడ్డాడు. దామోదర్ ను దోషిగా నిర్దరించినకోర్టు ఉరి శిక్షను విధించింది.1898 ఏప్రిల్ 18 న దామోదర్ ను ఉరి తీశారు. అప్పటికి అతని వయస్సు 27 సంవత్సరాలు. తమ గురించి ప్రభుత్వా నికి చెప్పిన వాళ్లను దామోదర్ మరో తమ్ముడు వాసుదేవ చాపేకర్ చంపేశాడు. దీనికి మహాదేవ రెనడే, ఖండో విష్ణు సాఠే సహకరించారు. కాని అదే రోజు సాయంత్రం ఒక కానిస్టేబుల్ ను చంపే ప్రయత్నంలో వీళ్ళందరు పోలీసులకు పట్టు బడ్డారు. ప్రభుత్వం వీరందిరిపైకేసు పెట్టి విచారించింది.1899 మే 8 న వాసుదేవచాపేకర్ ను మే 10 న మహాదేవ చాపేకర్ ను, మే 12 న బాలకృష్ణ చాపేకర్ లను ఉరి తీశారు. అప్పుడు వాసుదేవ చాపేకర్ వయసు కేవలం 18 సంవత్సరాలు, బాలకృష్ణ చాపేకర్ వయస్సు 24 ఎళ్లు. అప్పట్లో ఈ వార్త అంతర్జాతీయ పత్రికల్లో వచ్చింది. ఒకే కుటుంబం నుండి ముగ్గురు అన్నదమ్ములు భరత మాత సంకెళ్లు తెంచడానికి ఉరి శిక్షను కూడా చిరునవ్వుతో స్వీకరించారు. ఈ సోదరులు ప్రాణ త్యాగం దేశ వ్యాప్తంగా ఆంగ్లేయులకు వ్వతిరేకంగా విప్లవ కార్య కలాపాలకు స్ఫూర్తినిచ్చింది.